qundao/data-zh-poetry huggingface dataset:
花落又作
作者：王鏊
朝代：明

报道花开方自喜，忽闻花落更成伤。东风太是无情物，故作春来一日狂。昨日日高犹烂漫，今朝风动渐稀疏。我行三日归来看，只恐枝头一片无。鱼鳞满地雪斑斑，蝶怨蜂愁鹤惨颜。只有道人心似水，花开花落总如閒。
花落又作·其一
作者：王鏊
朝代：明

报道花开方自喜，忽闻花落更成伤。东风太是无情物，故作春来一日狂。
花落又作·其三
作者：王鏊
朝代：明

鱼鳞满地雪斑斑，蝶怨蜂愁鹤惨颜。只有道人心似水，花开花落总如閒。
花落又作·其二
作者：王鏊
朝代：明

昨日日高犹烂漫，今朝风动渐稀疏。我行三日归来看，只恐枝头一片无。
苔石幽篁图
作者：王鏊
朝代：明

湖嵌一卷多，潇碧数竿足。爱此亦何为，正也受命独。
苦热
作者：王鏊
朝代：明

郁蒸昔憎南，恺爽近便北。今年旱太甚，万里云天赩。展簟趁树阴，短气不能息。渴鸟妄投林，向人若求食。吁嗟六合内，谁是清凉域。唯当希静胜，庶以永今夕。
苦雨二首
作者：王鏊
朝代：明

南方春夏交，正是插秧候。望望惜雨乾，事乃胡大缪。霖霪已弥旬，雨意犹未透。山头争出云，不断如饙馏。滑滑深路泥，幢幢泻檐溜。只愁地将浮，又恐天果漏。乖气乱暄寒，重阴错昏昼。灶硎产鲋鱼，庭树号饥鼬。梁柱亦何为，尚可充燎槱。嗟嗟彼苍生，其命固难救。洪范学不传，将谁执其咎。吾闻老子言，骤雨不终日。天道信有常，如何亦难必。方春常苦雨，入夏势转疾。滂沱每彻晨，滴沥又连夕。幸尔暂开明，俄然复奔轶。田畴浩汤汤，浸与太湖一。吁嗟生民居，化作鼋鼍窟。旦夕不自谋，卒岁岂遑恤。岁行况在午，月宿乃离毕。挽日当谁能，补天恨无术。安得万里风，吹使雨脚绝。青天净无云，红轮皎然出。
苦雨二首·其一
作者：王鏊
朝代：明

南方春夏交，正是插秧候。望望惜雨乾，事乃胡大缪。霖霪已弥旬，雨意犹未透。山头争出云，不断如饙馏。滑滑深路泥，幢幢泻檐溜。只愁地将浮，又恐天果漏。乖气乱暄寒，重阴错昏昼。灶硎产鲋鱼，庭树号饥鼬。梁柱亦何为，尚可充燎槱。嗟嗟彼苍生，其命固难救。洪范学不传，将谁执其咎。
苦雨二首·其二
作者：王鏊
朝代：明

吾闻老子言，骤雨不终日。天道信有常，如何亦难必。方春常苦雨，入夏势转疾。滂沱每彻晨，滴沥又连夕。幸尔暂开明，俄然复奔轶。田畴浩汤汤，浸与太湖一。吁嗟生民居，化作鼋鼍窟。旦夕不自谋，卒岁岂遑恤。岁行况在午，月宿乃离毕。挽日当谁能，补天恨无术。安得万里风，吹使雨脚绝。青天净无云，红轮皎然出。
苦雨和施鸣阳
作者：王鏊
朝代：明

十日愁霖一日晴，晴时旋听屋檐鸣。摧颓杨柳春无奈，狼藉梅花梦自惊。触石玄云随处起，中天红日几时明。唯君不为冲泥怯，一慰閒居索莫情。
茅山
作者：王鏊
朝代：明

大峰小峰连中峰，当天削出青芙蓉。一朝忽立九霄迥，百丈已度千岩重。思昔飙轮同驾鹤，祗今云气犹成龙。遥遥长史复何在，华阳洞里应相逢。
茅山巧石亭
作者：王鏊
朝代：明

太湖有奇峰，倚插半天里。风雷忽失之，何年飞堕此。
荆山小景为王维纲兵侍赋
作者：王鏊
朝代：明

小筑云岩寄此身，轩窗长对碧嶙峋。龟蒙凫峄连天起，祗与荆山作主人。
荆溪杂兴六首 其一 惠山至永定
作者：王鏊
朝代：明

解䌫惠山下，问道荆溪程。荆溪百里遥，兰桨荡空明。沿湖好青山，宛转送我行。惠山甫见辞，阳山复来迎。东西夹画船，依依亦多情。忽然互回合，隐若百雉城。西南豁中断，太湖渺然平。范蠡辞越相，此口云所经。怀贤不可见，临流濯长缨。画船箫鼓荡春晴，一路青山送我行。分付舟人行莫急，看山犹自未分明。
荆溪杂兴六首 其一 惠山至永定
作者：王鏊
朝代：明
体裁：古风

解缆惠山下，问道荆溪程。荆溪百里遥，兰桨荡空明。沿湖好青山，宛转送我行。惠山甫见辞，阳山复来迎。东西夹画船，依依亦多情。忽然互回合，隐若百雉城。西南豁中断，太湖渺然平。范蠡辞越相，此口云所经。怀贤不可见，临流濯长缨。画船箫鼓荡春晴，一路青山送我行。分付舟人行莫急，看山犹自未分明。
荆溪杂兴六首 其三 罨画溪
作者：王鏊
朝代：明

两岸青山随画船，清溪十里中洄沿。侍郎桥畔柳窣地，任昉台边花满川。南国胜境有如此，东坡卜居岂徒然。谁云罨画画不得，恐有仙源莫浪传。
荆溪杂兴六首 其五 善权洞
作者：王鏊
朝代：明

湖海有洞名张公，天造伟丽非人功。善权气势更若雄，奔流下瞰如惊虹。洞门有地平且丰，孤石涌起何巃嵷。高厓绝壁青复红，恍如身入天帝宫。幡幢宝盖陈西东，虺隤巨象披蒙茸。狻猊张吻吞豹熊，亭亭玉柱立当中。银山对峙如屏风，盐堆突兀米廪崇。畎畎畎亩水所钟，石梁交贯空复空。人言此去路莫穷，东至扶桑西崆峒。我疑二洞俱仙踪，地下有路应潜通。前堂后宇相始终，不然气象胡乃同。灵山福地神所封，嗟我欲往将焉从，嗟我欲往将焉从。
荆溪杂兴六首 其六 善权寺
作者：王鏊
朝代：明

兹山信有神灵护，栋宇传闻自太和。雷篆天书犹可辨，星坛月馆递相过。颠崖桧偃苍龙蜕，坏藏经翻白马驮。应笑重来王相国，不将玉带系山阿。
荆溪杂兴六首 其四 张公洞
作者：王鏊
朝代：明

万山环合中独虚，世传内有神明墟。侧身俯视惊怪吁，老眼不辨云模糊。巉岩渐下势渐舒，石坛坡陀席可铺。恍如身入佛老庐，四壁汹涌青红殊。天吴紫凤坼海图，鼋鼍䁑睒虎豹狙。罘罳梁柱相拄扶，灵官岌嶪高冠裾。神媪相将行步徐，七宝炫耀穹浮屠。石床横陈丹灶孤，玄门有路忽若无。藓磴登降我仆痡，通明有穴寻归途。不知造化开辟初，谁此镌刻谁剜刳。颇闻孙氏纪赤乌，霹雳下劈山之隅。人间始得窥仙都，又闻有路通太湖。金庭玉柱严禹书，自惭骨凡气浊粗。欲往不得将何如，欲往不得将何如。
荆溪杂兴六首 其四 张公洞
作者：王鏊
朝代：明
体裁：古风

万山环合中独虚，世传内有神明墟。侧身俯视惊怪吁，老眼不辨云模糊。巉岩渐下势渐舒，石坛坡陀席可铺。恍如身入佛老庐，四壁汹涌青红殊。天吴紫凤坼海图，鼋鼍眻睒虎豹狙。罘罳梁柱相拄扶，灵官岌嶪高冠裾。神媪相将行步徐，七宝炫耀穹浮屠。石床横陈丹灶孤，玄门有路忽若无。藓磴登降我仆痡，通明有穴寻归途。不知造化开辟初，谁此镌刻谁剜刳。颇闻孙氏纪赤乌，霹雳下劈山之隅。人间始得窥仙都，又闻有路通太湖。金庭玉柱严禹书，自惭骨凡气浊粗。欲往不得将何如，欲往不得将何如。
荆溪杂兴六首 沈亚卿时旸约游张公洞途中风雨大作舟人云不如先往善权为便口占一诗赠亚卿 其二
作者：王鏊
朝代：明
体裁：七言律诗

孤村彻夜雨浪浪，思入荆溪转渺茫。湖海无缘仍返棹，善权有路且鸣榔。特因赴约反成爽，岂谓寻閒竟得忙。寄语休文莫相讶，好风晴日会须偿。
荆溪杂兴六首 沈亚卿时旸约游张公洞途中风雨大作舟人云不如先往善权为便口占一诗赠亚卿 其二
作者：王鏊
朝代：明

孤村彻夜雨浪浪，思入荆溪转渺茫。湖海无缘仍返棹，善权有路且鸣榔。特因赴约反成爽，岂谓寻閒竟得忙。寄语休文莫相讶，好风晴日会须偿。兹山信有神灵护，栋宇传闻自太和。雷篆天书犹可辨，星坛月馆递相过。颠崖桧偃苍龙蜕，坏藏经翻白马驮。应笑重来王相国，不将玉带系山阿。
荆溪杂兴六首·惠山至永定
作者：王鏊
朝代：明

解䌫惠山下，问道荆溪程。荆溪百里遥，兰桨荡空明。沿湖好青山，宛转送我行。惠山甫见辞，阳山复来迎。东西夹画船，依依亦多情。忽然互回合，隐若百雉城。西南豁中断，太湖渺然平。范蠡辞越相，此口云所经。怀贤不可见，临流濯长缨。画船箫鼓荡春晴，一路青山送我行。分付舟人行莫急，看山犹自未分明。两岸青山随画船，清溪十里中洄沿。侍郎桥畔柳窣地，任昉台边花满川。南国胜境有如此，东坡卜居岂徒然。谁云罨画画不得，恐有仙源莫浪传。万山环合中独虚，世传内有神明墟。侧身俯视惊怪吁，老眼不辨云模糊。巉岩渐下势渐舒，石坛坡陀席可铺。恍如身入佛老庐，四壁汹涌青红殊。天吴紫凤坼海图，鼋鼍䁑睒虎豹狙。罘罳梁柱相拄扶，灵官岌嶪高冠裾。神媪相将行步徐，七宝炫耀穹浮屠。石床横陈丹灶孤，玄门有路忽若无。藓磴登降我仆痡，通明有穴寻归途。不知造化开辟初，谁此镌刻谁剜刳。颇闻孙氏纪赤乌，霹雳下劈山之隅。人间始得窥仙都，又闻有路通太湖。金庭玉柱严禹书，自惭骨凡气浊粗。欲往不得将何如，欲往不得将何如。湖海有洞名张公，天造伟丽非人功。善权气势更若雄，奔流下瞰如惊虹。洞门有地平且丰，孤石涌起何巃嵷。高厓绝壁青复红，恍如身入天帝宫。幡幢宝盖陈西东，虺隤巨象披蒙茸。狻猊张吻吞豹熊，亭亭玉柱立当中。银山对峙如屏风，盐堆突兀米廪崇。畎畎畎亩水所钟，石梁交贯空复空。人言此去路莫穷，东至扶桑西崆峒。我疑二洞俱仙踪，地下有路应潜通。前堂后宇相始终，不然气象胡乃同。灵山福地神所封，嗟我欲往将焉从，嗟我欲往将焉从。
董谕德文玉归省其父太守德初诗以寄之德初余同年进士也
作者：王鏊
朝代：明

琼林三百英雄辈，海北天南复几人。独喜长庚陪晓月，更誇威凤应昌辰。词垣正印斯文远，曲水浮觞禊事新。万木青松何足羡，与君同阅八千椿。
虎丘
作者：王鏊
朝代：明

谁云虎丘小，我觉虎丘大。尝疑海上峰，涌起自天外。忽坠平野中，万劫翠不坏。夫差昔霸王，猛气亦已汰。神斧凿巉岩，泂勺银河派。双崖削未平，呀呷势将嘬。灵湫湛寒碧，剑气溢光怪。银海雁飞沉，冰岩松倒挂。前朝百战争，今为梵王界。吴侬得游观，时节纷綷䌨。我老犹爱山，兴至时独迈。聿登浮屠颠，坐觉三吴隘。云梦如可吞，八九无蒂芥。千人石上眠，把酒向天酹。不知开辟来，曾见几兴败。天风忽然生，万窍同一噫。满山松竹吟，破浪恣砰湃。平生磊块胸，至此殊一快。升沉世上名，琐屑真癣疥。我生本优游，幸脱轩冕械。甘为愚公愚，不受蔡叔蔡。愿言从乐天，一年十二届。
虎丘陆羽泉埋没荒翳久矣高君尹长洲始命疏浚且作亭其上以表之予贺兹泉之遭也赋诗纪之
作者：王鏊
朝代：明

翠壑无声涌碧鲜，品题谁许惠山先。沈埋断础颓垣里，搜剔松根石罅边。雪乳一杯分沆瀣，天光千丈落虚圆。向来弃置行多恻，好谢东山悟道泉。
行次相城有感
作者：王鏊
朝代：明

几年约兹游，为访石田叟。石田今已亡，不使此言负。相知三四人，拿舟过湖口。行行抵相城，自卯将及酉。四顾何茫然，天水合为薮。茆屋几人家，荒蒲与衰柳。本来鱼鳖宫，自合鸥鹭有。始田者为谁，馁也非自取。有司事征求，亡者逾八九。念此为徬徨，独立延伫久。作诗当风谣，以告民父母。
襟带江湖楼为仲山都宪作
作者：王鏊
朝代：明

三江东去五湖西，特起高楼枕碧溪。桐里波光天外小，洞庭山色雨中迷。人怀范蠡舟难及，地压滕王阁尽低。犹有仲淹忧不忘，倚阑无语到乌栖。
西湖
作者：王鏊
朝代：明

我爱西湖好，何时此一行。六桥明月夜，花底画船横。
观福建内臣进花鸟赋
作者：王鏊
朝代：明

玄猿呈艺宛如人，孔雀鹓雏貌总真。怪石铅松曾入贡，名花异卉总横陈。藩方故事修应旧，圣主当阳德正新。一路光荣人莫羡，已闻千里罢还民。
览黄省曾明水集
作者：王鏊
朝代：明

勉之生也少，所负良崎嵚。虽从诸生游，而怀物外心。赋诗何所师，泠泠秋涧琴。钟生去我久，谁复赏此音。不见昭代士，丽藻映词林。元间与大吕，一鸣喙皆瘖。青紫俯首拾，为国希世琛。
访元德
作者：王鏊
朝代：明

楼台叠叠路重重，家住横山第几峰。半壑夕阳垂橘柚，五湖烟水浸芙蓉。神仙未觉三山远，荣贵甘辞万户封。返棹匆匆重回首，白云天际杳难从。
访徐季止于瓜泾
作者：王鏊
朝代：明

太湖东转碧溪斜，来访南州孺子家。旧学不嫌樊氏稼，閒情兼种邵平瓜。画船载酒人如玉，醉笔题诗墨似鸦。好约年年为此会，前村蹋雪看梅花。
试院赠外帘吕推官
作者：王鏊
朝代：明

棘垣深锁夜厌厌，每听钟声识外帘。咫尺相看成不语，两心对越幸无嫌。青镫晃晃官曹接，白战沉沉号令严。一月春光人不见，归来庭草落红纤。
诸友饮怡老园分韵得春字
作者：王鏊
朝代：明

题诗昨日送残春，桃李阴阴入夏新。风动渐惊红落莫，雨馀犹爱碧嶙峋。敢期事业同夔卨，且可壶觞引白申。独有江湖忧未歇，北来消息苦难真。
诸葛武侯
作者：王鏊
朝代：明

汉家鹿走奔群豪，中原独峙当涂高。江东割据紫髯叟，大耳惶惶何所逃。南阳南去隆中里，草屋数间而已矣。悠然梁甫日长吟，忍作卧龙终不起。平生伊吕伯仲间，自比管乐真谦耳。将军三访何太坚，不臣不见礼则然。幡然一日起驱策，海宇三分指顾间。永安宫中翠华逝，王业偏安岂天意。关张颠蹶赵云亡，汉阼终衰枉经济。前出师，后出师，孤臣沥血书肝脾。渭滨敌退大星坠，千古英雄空泪垂。
读击壤集效其体
作者：王鏊
朝代：明

林下老人何所求，求非拜相非封侯。所求海内民生遂，所愿朝廷圣德修。工鲧人人崇礼让，羌夷永永罢戈矛。熙然万载雍熙治，林下老人何所求。二气阴阳相荡摩，不知真宰意云何。三王二帝时节少，五季六朝丧乱多。仓琅又见歌赤燕，翠釜还闻羞紫驼。近事天高何处问，牛女今宵方渡河。我爱东冈一老人，百年长作太平民。无忧无喜亦无愧，有酒有诗兼有宾。接树灌花为活计，游山玩水总天真。我生亦是悠悠者，愿得东西永作邻。
读击壤集效其体·其一
作者：王鏊
朝代：明
体裁：古风

林下老人何所求，求非拜相非封侯。所求海内民生遂，所愿朝廷圣德修。工鲧人人崇礼让，羌夷永永罢戈矛。熙然万载雍熙治，林下老人何所求。
读击壤集效其体·其三
作者：王鏊
朝代：明

我爱东冈一老人，百年长作太平民。无忧无喜亦无愧，有酒有诗兼有宾。接树灌花为活计，游山玩水总天真。我生亦是悠悠者，愿得东西永作邻。
读击壤集效其体·其二
作者：王鏊
朝代：明

二气阴阳相荡摩，不知真宰意云何。三王二帝时节少，五季六朝丧乱多。仓琅又见歌赤燕，翠釜还闻羞紫驼。近事天高何处问，牛女今宵方渡河。
读白集
作者：王鏊
朝代：明

朝事不预闻，人事不复理。家事不复关，身事不复治。翛然卧榻上，乃至无一事。长日谁与言，太原白居易。
调韩侍郎
作者：王鏊
朝代：明

空斋不用辟寒金，一任浮云结瞑阴。杨秉一生三不惑，鲁山千古两同心。风摇径竹鸿孤梦，雪冻江梅蝶敢寻。海上归来持节使，黎涡何事动微吟。
谒文丞相祠
作者：王鏊
朝代：明

义气横天白日阴，巍然遗像学宫深。千秋不化苌弘血，百折难回豫让心。自昔奸䛕谁不死，如今元社亦销沉。黄昏柴市风沙惨，回首行人泪不禁。
谢人送杨梅
作者：王鏊
朝代：明

高林乍摘杨家果，风叶翛翛玉露寒。染指忽惊猩血紫，饤筵争爱鹤头丹。谁将物产修为谱，多谢山翁馈满槃。却忆退朝门下赐，美芹思献自知难。
谢安围棋图
作者：王鏊
朝代：明

朝野皇皇意独閒，依然草树八公山。谁知秦晋兴亡事，祗在先生一著间。
谢尚书挽词
作者：王鏊
朝代：明

长啸乾坤内，如公复几人。科名皆自郐，文字本先秦。海内瞻丰采，朝端惜老臣。履声依北斗，庙貌填南闽。发为忧民种，家从入仕贫。人方起安石，帝欲畀衡钧。国计吁前箸，工虞鄙算缗。忽为箕尾客，昔忝鹿鸣宾。传授曾期质，褒扬却愧诜。平生怀旧泪，不敢污车茵。
谢贺宪副泽民示摄生书
作者：王鏊
朝代：明

一编授我未为迟，火候抽添信有时。炉内若能留戊己，市中端可遇安期。本来面目吾忘我，过去光阴彼是谁。歌罢青天云万里，还丹应有月明知。
谢郭长洲惠橘二首 其一 朱橘
作者：王鏊
朝代：明

雕柈红玉写累累，四月江南见亦稀。只讶蜂房输与蜜，谁将猩血染为衣。饤来客座惊三绝，种向家园待十围。他日洞庭修橘谱，便应书作郭公绯。
谢郭长洲惠橘二首 其二 佛手柑
作者：王鏊
朝代：明

谁从天竺到闽南，移得秪园别样柑。灌顶醍醐虽少液，兜罗绵色尚馀甘。一拳不减商颜趣，十指分明佛手纤。歌利不须矜节解，最无嗔恨是瞿昙。
谢郭长洲惠橘二首·朱橘
作者：王鏊
朝代：明

雕柈红玉写累累，四月江南见亦稀。只讶蜂房输与蜜，谁将猩血染为衣。饤来客座惊三绝，种向家园待十围。他日洞庭修橘谱，便应书作郭公绯。谁从天竺到闽南，移得秪园别样柑。灌顶醍醐虽少液，兜罗绵色尚馀甘。一拳不减商颜趣，十指分明佛手纤。歌利不须矜节解，最无嗔恨是瞿昙。
贞甫大参立二石于庭邀予赋之二首 其一 垂云
作者：王鏊
朝代：明
体裁：古风

有峰巍然，嵑�连蜷。苍翠著人，霭如县云。始孰为之，殆二气之絪缊。絪缊来兮知几年，至今瑞气仍油然。雾非雾，烟非烟。莫教一日忽飞去，散在人间作霖雨。
贞甫大参立二石于庭邀予赋之二首 其二 漏雪
作者：王鏊
朝代：明
体裁：古风

有巍一峰，屼峍嵌空。晶光眩日，莹若立雪。始孰为之，殆元气之融结。融结来兮知几时，至今雪色犹缡褷。烁不化，涅不缁。莫教一日俄腾骞，散在人间作有年。
费伦同七十少同砚席者也
作者：王鏊
朝代：明

少小相随同队鱼，年来白发映乡闾。追思往事都如梦，閒看浮生好是虚。某水某丘游钓处，一觞一咏笑谈馀。与君再结丹丘伴，还见蟠桃结子初。
贺师邵初授御史次师陈韵
作者：王鏊
朝代：明

越溪芝秀丽春晴，瑞应人传豸府名。一日文章惊豹变，百年风节爱冰清。大廷纠劾当宸立，秘殿传宣傍辇行。闻说马周工献替，九重还补舜聪明。
贺李谕德子阳五十得子
作者：王鏊
朝代：明

一颗名珠入掌中，世间万事总堪空。啼声惯试非凡种，瑞气先占隐若虹。梁灏科名犹可绍，窦家世泽未应穷。莫嫌五十为人父，比似尧夫尚可同。
贺林冢宰二首 其一 南乡子
作者：王鏊
朝代：明

盗弄朝权。群佞争趋走欲颠。蝇蚁纷纷何所慕，腥膻。一疏真能障百川。宇宙名悬。晚节完归更觉贤。过眼浮华何所似，云烟。青史他时好细编。
贺林冢宰二首 其二 踏莎行
作者：王鏊
朝代：明

天运终还，皇图孔厚。一朝公道明如昼。冰山忽倒倩谁扶，诛流窜殛嗟何咎。公秩仍迁，公名逾茂。闽山闽水增清秀。吴侬稽首向邦君，一樽遥上南山寿。
贺林冢宰二首·南乡子
作者：王鏊
朝代：明

盗弄朝权。群佞争趋走欲颠。蝇蚁纷纷何所慕，腥膻。一疏真能障百川。宇宙名悬。晚节完归更觉贤。过眼浮华何所似，云烟。青史他时好细编。天运终还，皇图孔厚。一朝公道明如昼。冰山忽倒倩谁扶，诛流窜殛嗟何咎。公秩仍迁，公名逾茂。闽山闽水增清秀。吴侬稽首向邦君，一樽遥上南山寿。
赠仲山
作者：王鏊
朝代：明

东风漠漠动江篱，夹浦桥边二月时。花外小车来每早，竹西高阁卧偏迟。山横爽气閒支笏，座按新腔自补词。闻有还丹须乞与，市中谁者是安期。
赠仲山
作者：王鏊
朝代：明
体裁：七言律诗

东风漠漠动江蓠，夹浦桥边二月时。花外小车来每早，竹西高阁卧偏迟。山横爽气閒支笏，座按新腔自补词。闻有还丹须乞与，市中谁者是安期。
赠何医士
作者：王鏊
朝代：明

中年多病稍相侵，委巷冲寒屡见寻。愧我且非当路客，因君真见古人心。玉池洗药流香远，金匮储书烛理深。自笑贫家无以报，只将诗句当南金。
赠僧还杭州
作者：王鏊
朝代：明

遍游雁荡与天台，少室灵岩到五台。自是此身无系著，信于何处见如来。高閒作字元非幻，灵彻题诗漫倚才。惭愧韩公长扰扰，穷年学道只空回。
赠全卿
作者：王鏊
朝代：明

年来老眼旋生花，学道无成似煮沙。事业看君初发轫，文章笑我自成家。怀嵇命驾殊忘远，说项逢人每似誇。乡里衣冠今不乏，且容老子诵南华。
赠写真
作者：王鏊
朝代：明

玉带束麟袍，簪笏光射映。我服岂不华，我德自难称。委蛇廊庙姿，萧散泉石性。尔笔信有神，貌此韵独胜。种发岁华催，泰宇天光定。应如岩壑间，苍松老弥劲。
赠写真贾志
作者：王鏊
朝代：明

短发今如许，烦君为写真。人言能似我，我对俨如宾。裴令惟嫌陋，僧繇信有神。勋名在何处，还仗画麒麟。
赠况山人
作者：王鏊
朝代：明

姑苏入国朝，守也谁第一。况侯江右来，经纬气郁硉。薙顽境界清，减税茕嫠殖。所以吴下人，至今感至骨。空山掩关卧，有士叩蓬荜。云是况家孙，兼邃青乌术。洞庭白沙间，为我卜窀穸。茫茫彼云山，莫此云最吉。侯政自堪思，生意尤款密。胡能终偃蹇，命车还一出。我生本悠悠，世事仍咄咄。生前且莫料，身后谁能诘。青松白石间，与子坐终日。勿言身后事，且尽杯中物。
赠刘司马时雍
作者：王鏊
朝代：明

纷纷末路竞先驰，安石东山起独迟。声望在人真不偶，功名到手可终辞。虚襟且愿收群策，惫力仍烦治乱丝。中国于今相司马，边陲得似去年时。
赠勤上人
作者：王鏊
朝代：明

兜率宫中一老禅，霜眉过眼耳垂肩。手开生地为精舍，口诵华严作涌泉。峭壁危峰同戒行，长松古桧是因缘。虽然看尽人间世，还住人间一百年。
赠叶巡按忠
作者：王鏊
朝代：明

鄱阳漏网触奔鲸，南国烽烟彻夜明。江上貔貅雄远戍，浙西士女赖长城。铸山久讶吴王濞，断靷谁怜郭子横。见说台端峻风采，草间狐兔不须惊。
赠少傅徐公挽词
作者：王鏊
朝代：明

德公住襄阳，梅福逃吴市。往迹久复湮，高风在天地。徐公本南州，阀阅自前世。黄琬器夙成，黔娄孝天至。三年诏狱冤，万里儋州泪。破浪鲸不奔，开山虎旋逝。由也能尽思，参乎真养志。孝哉闾里称，远近辞不二。推财见薛包，起废惭郑吏。却曲变周行，奫沦免深济。荆溪隐在渔，把钓本无意。山风与海月，洒落见胸次。连城蒙在璞，廊庙登主器。台斗司具瞻，霖雨望皆慰。郊原沐涣汗，石兽瞻赑屃。我生苦太晚，不及仰光霁。宰树封已勤，生刍奠靡致。东望瑞云山，怀人涕空泗。
赠巡河王郎中
作者：王鏊
朝代：明

五月青齐熯若焦，全凭风力送归桡。十年省署官曹旧，千里河山节制遥。顾我病宜还绿野，似君才合佐清朝。九重旦夕如徵召，乞取商霖洒四郊。
赠彭都指挥督饟南还
作者：王鏊
朝代：明

横槊临江气亦豪，风流文彩映戎韬。尊前暂借留侯箸，家世曾传吕氏刀。白下看花怀契义，湟中积谷仗贤劳。前人名在凌烟阁，飒爽犹怀鄂与褒。
赠戴大宾
作者：王鏊
朝代：明

头发毵毵额半过，十四尚少十二多。乡书已中异等科。胸中经史谁告诏，下笔波涛翻浩浩。老儒缩手称难到。天之所假信已奇，便与古人争先驰。慎勿蹉跎若我为。
赠曹铭
作者：王鏊
朝代：明

冰崖雪壑想崟嵜，别后时从梦见之。邺郡清门今尚在，襄陵遗泽亦堪思。主家留客琅玕旧，震器惊人鸑鷟奇。八景分明似吴下，南音何必效钟仪。
赠朱相之分司芜湖
作者：王鏊
朝代：明

芜湖小院驻皇华，江上青山正对衙。此地知君非久住，庭前石竹为谁花。
赠杨君谦
作者：王鏊
朝代：明

夙怀抱悁独，行与世多忤。京华二十年，壮志遂迟暮。悠悠深巷中，尽日断来屦。杨子独何为，逝言远相顾。移家浊沟上，破屋终不去。人问何以然，无乃以我故。朝过讲道玄，暮过话情素。君慕哀骀他，我思黄叔度。相见各欣然，谁能诘其故。我欲永从君，君且为我住。无为忽去兹，云山恣高翥。蓬蒿张蔚宅，依然还块处。
赠梁都宪巡抚四川
作者：王鏊
朝代：明

赤甲白盐雄作镇，铁冠绣斧凛先声。雪山已为来时重，黑水应闻去后清。殿上位虚中执法，边头人散小团营。凭谁说与苏明允，画像无烦记姓名。
赠横山人王清
作者：王鏊
朝代：明

与子同家湖上山，烟波浩渺东西间。长江万里每独往，落日孤云时共还。澧兰折得须我遗，湘竹种成谁与删。不须更作招隐赋，石上桂树丛生斑。
赠毕生昭
作者：王鏊
朝代：明

少年落笔便苍然，三礼君家信有传。我觉后生真可畏，子于同辈复谁先。一枝仙桂花相付，百步垂杨叶惯穿。他日山东看小录，程文还有几多篇。
赠河南巡抚杨贯之
作者：王鏊
朝代：明

熯灾横被十三州，百万苍生手抚柔。宪府乍临新邑洛，宣房已复旧河流。衣冠南渡仍馀宋，瀍涧东来尚自周。列郡分明望丰采，安危须共主分忧。
赠琴士杨凌
作者：王鏊
朝代：明

家藏无长物，犹有一张琴。独抱中空节，能含太古音。老来唯信手，妙处不传心。归去北山北，秦筝世所钦。
赠石湖卢隐君伯常
作者：王鏊
朝代：明

吴山青，越溪碧，吴越兴亡两安适。千年事往那复知，溪上人家自如织。人家两岸青粉墙，其间特起是为卢家芝秀之高堂。昔年芝秀产溪上，顾非卢家此瑞谁能当。卢家有翁不求仕，年可六十须眉苍。朝翻经，暮翻史，不使声华出闾里。生儿唯愿充耘耔，自比唐家玉川子。人言笔港如笔长，二儿自小工文章。大儿文采珊瑚耀，泥金帖子前宵到。小儿笔势仍翩翩，他日科名美岂专。从此溪山两增重，乃翁无事日读逍遥篇。溪可湘，山可采，千古溪山镇长在。愿翁之寿如溪山长不改。
赠郭孟丘
作者：王鏊
朝代：明

牡丹花上数行书，乞与刀圭病便除。始信神仙方有异，却嫌和缓术犹疏。汾阳自合流芳远，天水仍闻赐姓馀。自粤到吴三百里，琼瑶难报欲何如。
赠郭挥使宏守备永平
作者：王鏊
朝代：明

北来谁复是长城，作镇烦君向永平。寄重将门元有种，令严刁斗寂无声。高榆霜落秋临塞，细柳风微月满营。莫道汾阳封未复，燕然有石待君铭。
赠钱元抑
作者：王鏊
朝代：明

诗里休誇五字城，一生文字学西京。马蹄蹀躞东风里，蹋遍燕南几十程。
赠陈御医公尚
作者：王鏊
朝代：明

暑雨祁寒过我频，感君父子有深仁。外家秘诀多传孟，今日卢医不在秦。树近庐山唯种德，人来燕谷亦生春。吴人自昔誇钱乙，岂谓文中本姓陈。
赠顾镛
作者：王鏊
朝代：明

玉山人去草堂存，及见濠梁几世孙。倾盖涂中成旧识，侨居淮上是清门。前朝旧事犹能记，南国遗风且莫论。莫怪题诗多感慨，曾于名胜集中翻。
赠黄道士
作者：王鏊
朝代：明

海上仙槎去莫亲，青溪骑鹤更何人。参同契得心传妙，太乙炉存火候真。白日山中号鬼魅，黑云坛上拨星辰。年来黄发衰迟甚，乞与明窗一缕尘。
越来溪怀古
作者：王鏊
朝代：明

吴国江山亦壮哉，一朝谁信越兵来。旌旗尚动春波影，歌舞翻成子夜哀。往事悠悠馀败垒，伤心脉脉一登台。姑苏麋鹿何须恨，闻道阿房也劫灰。
辛巳新春有感
作者：王鏊
朝代：明

山林朝市本无干，怪事惊心欲遣难。金谷多藏还作祟，鹿门计拙却为安。始知晏子辞弼殿，岂是王晞爱冷官。天与百年双老眼，可堪看遍世途艰。
辽城怀古二首
作者：王鏊
朝代：明

并马寻凉过远郊，偶从野叟问前朝。雨摧故垒逢遗镞，月暗荒台梦堕翘。千古河山还王气，一时胡虏忆金辽。如何宋纪年三百，独让周师过瓦桥。小桥㶁㶁空流水，往事悠悠秖断垣。冠盖六州皆石晋，河山百战又金源。黍离不尽行人恨，木叶空归杜宇魂。千古登临成一慨，幽燕今日是中原。
辽城怀古二首·其一
作者：王鏊
朝代：明

并马寻凉过远郊，偶从野叟问前朝。雨摧故垒逢遗镞，月暗荒台梦堕翘。千古河山还王气，一时胡虏忆金辽。如何宋纪年三百，独让周师过瓦桥。
辽城怀古二首·其二
作者：王鏊
朝代：明

小桥㶁㶁空流水，往事悠悠秖断垣。冠盖六州皆石晋，河山百战又金源。黍离不尽行人恨，木叶空归杜宇魂。千古登临成一慨，幽燕今日是中原。
过南夫内翰于玉延亭
作者：王鏊
朝代：明

雨过池面鱼应乐，秋入林间鸟不惊。亭上主人何处去，我来门径觉全生。
过子畏别业
作者：王鏊
朝代：明

十月心斋戒未开，偷閒先访戴逵来。清溪诘曲频回棹，矮屋虚明浅送杯。生计城东三亩菜，吟怀墙角一株梅。栋梁榱桷俱收尽，此地何缘有佚材。
过故状元施宗铭坟
作者：王鏊
朝代：明

后生何敢望馀芬，斗酒还过董相坟。行指冈峦低偃月，坐疑文彩上成云。两山已雪将军耻，四海犹传制策文。贾谊天年人莫恨，孔光张禹亦徒云。
过范氏近竹园
作者：王鏊
朝代：明

昔闻临顿里，近在古城东。甫里先生宅，龙图老子宫。幽亭花外远，曲径柳边通。五月无烦暑，琅玕满院风。
过西洞庭徐氏
作者：王鏊
朝代：明

早从胥口望巃嵷，舟入青溪曲曲通。一片湖山归手内，万家烟火隔云中。范公忧莫关廊庙，楚客音还爱土风。林屋有田吾欲老，岂因一水限西东。
过邓尉山题天真上人新开禅院
作者：王鏊
朝代：明

手斸嵌岩邓尉濆，五湖风月自平分。钟声夜扣林间雨，蜃气朝横岭上云。慧眼又传新法嗣，幔幢曾折古魔君。我来亦是寻常事，信息谁教野鹿闻。
过长江
作者：王鏊
朝代：明

微风细浪平如席，金山焦山才咫尺。群山簇簇天际浮，点染长江好颜色。
过黄墅沈氏阻风望洞庭甚近而不能至
作者：王鏊
朝代：明

茅堂宛在碧山腰，山下行人不受招。梁作虹蜺应可渡，水如衣带却成遥。清风入夜生蘋末，细雨扶春上柳条。不是休文能醉我，平生磊块仗谁浇。
迎驾
作者：王鏊
朝代：明

象辇奔腾马辇驰，后来人辇独逶迤。绯袍夹道千官立，银甲分行万国随。太液风微旗尽旆，蓬莱云近仗潜移。太平二十年天子，正是文章极盛时。
还至维亭
作者：王鏊
朝代：明

早潮时去晚潮回，陆市巴城逦迤来。咫尺维亭看又过，人生行止信悠哉。
追思慈爱堂为武定侯郭勋赋
作者：王鏊
朝代：明

苍梧云黯燕云湿，北堂燕山空掩泣。江湖漠漠山重重，高堂人远何嗟及。忆昔前人佐真主，金戈百战开茅土。山河带砺誓始终，奸蠹潜萌中龃龉。床前学语藐诸孤，抱向阊阖闻呱呱。天门九重不可问，十年泣血纷涟如。饮冰齧檗老益坚，中宵抱恨常悁悁。金石可移心不改，茹苦衔哀重吁天。精诚动天天为顾，茆土还加旧名数。金书铁券古元勋，櫜兜戟纛新开府。圣恩重处慈恩深，玉带腰悬自循抚。古云死易立孤难，程婴杵臼犹摧残。谁知女妇伸大义，坐令荀息生厚颜。昊天有极恩罔极，回望燕云长太息。
追次三原王公谒陵之韵
作者：王鏊
朝代：明

居庸百二真形胜，只为看山也合来。牧地车行平似毯，渡河船动小于杯。断碑卧雨无人打，小店侵星为客开。凉月昏昏还有意，照人西去照人回。
送严太守永浚知西安
作者：王鏊
朝代：明

五马初分竹使符，西安风物尚西都。三秦子弟为编户，四塞河山入版图。楚国梓材元自有，周家风化未全芜。旱灾已息流移复，为访当年郑白渠。
送人之南丰
作者：王鏊
朝代：明

文章星斗南丰在，县说南丰意向之。千里闻君当教邑，后生文体更谁师。
送仲山之任广东参政
作者：王鏊
朝代：明

十年送尽南归人，今日谁知还送君。归来寂寂掩关卧，无语目睇南飞云。与君相从亦云久，对语真如饮醇酒。朱弦疏越音有馀，明水著盐味多有。君才于我真得师，簿书堆里还题诗。诗词郁硉古鼎器，字法秀劲枯藤枝。岭南此去无多路，目极燕山天尽处。青山杳杳不见人，秋雁飞来复飞去。政成几时召还阙，相对共月庵前月。
送传中舍曰会分封鲁府
作者：王鏊
朝代：明

龙节葳蕤宝册光，手函青土向东方。曾闻赐履开无棣，又见归田自汶阳。听诏山东扶父老，挥毫池上侍君王。别来好在西堂梦，雨过池塘草正芳。
送侄宠
作者：王鏊
朝代：明

远别忧不忘，病别忧其那。病也在汝身，痛也仍在我。道途历崎岖，风涛恣轩簸。欲留谅不能，欲去夫岂可。起居饮食间，安得尽帖妥。出入戒垂堂，旦暮亲药裹。安心是良方，坡老语非左。我生本衰迟，我命亦轗轲。子行从此归，我去几时果。霜天笠泽帆，夜月枫桥火。故乡风土宜，见此病亦颇。到家平安书，早寄北来舸。
送倪尚书之南京
作者：王鏊
朝代：明

暂携堂印过江东，冢宰权分位望同。留守地当分陕重，为官谁在故乡中。家传旧有尚书履，保副新加太子宫。半世趋朝今少憩，钟山閒对黑头公。
送僧
作者：王鏊
朝代：明

当时六祖有传衣，万法元来是一机。若问一归何处去，本来无一亦无归。
送僧如海还金泽
作者：王鏊
朝代：明

紫衣不挂白云身，阙下多年作外臣。欲与高闲誇草圣，岂知贾岛坐诗贫。禅心定久元无著，世事谙多总不嗔。他日吴中访金泽，对酬谁作许家询。
送僧归洞庭
作者：王鏊
朝代：明

好古多游寺，怀山喜见僧。此来成北道，好去问南能。施饭逢溪滤，函经被雨腾。谁同西崦里，竹屋夜深镫。
送僧归西山
作者：王鏊
朝代：明

月明曾借上方眠，竹几蒲团对夜禅。落日故园心万里，一云飞处是吴天。
送僧方册归善权寺
作者：王鏊
朝代：明

荆溪东望梦崚嶒，欲访坡翁惜未能。今日上人飞锡去，西风谁与摄衣登。洞沿玉带随仙李，泉落铜棺漱古藤。他日三生堂外见，山人应讶我来曾。
送全卿赴浙江宪副
作者：王鏊
朝代：明

春城折柳赠南还，两浙由来一水间。将母得归君自喜，见贤不举我何颜。道傍明月投谁顾，江上清风去莫扳。此去功名初发轫，未须拄笏望西山。
送冯原孝知扬州
作者：王鏊
朝代：明

东南佳丽隔江分，我昔登临倚半醺。瓜步帆樯天末见，竹西鼓吹月中闻。高名自昔推扬一，健足他年失冀群。父老要知新太守，聪明慈爱汉冯君。
送刑部员外郎王存敬省祖
作者：王鏊
朝代：明

风飘飘，绶若若，游子东归乐复乐。桃花流水思天台，季父有书夜到来。我今不去胡为哉。世上何人年百岁，天厚吾人岂无意。从今百岁又几何，来日苦少去日多。假令就有黄金百，已去光阴谁买得。百岁千金买不回，一日三公换应直。白玉为浆麟作脯，子拜父前父拜祖。邻人拥满墙头看，何用长安为好官。
送刘以初下第还常熟
作者：王鏊
朝代：明

三年京邸不窥园，落笔翩翩动万言。颇讶坡翁遗李豸，不同柳子贺参元。暗中得失真难定，梦里输赢未足论。月窟依然仙桂在，秋风独鹤看横鶱。
送刘侍讲景元使交南
作者：王鏊
朝代：明

莫辞旌旆拂炎蒸，专对还推赐也能。石过郁林真可载，山高铜柱更须登。中朝正朔行无外，绝徼殊妆睹未曾。别后玉堂长见梦，富良江上夜深镫。
送刘御史还蜀
作者：王鏊
朝代：明

浮世功名何有哉，茅斋元住少城隈。逢人老去腰难折，念母秋来首重回。古柏祠前伤草色，浣花溪上觅桤栽。临邛父老如相过，不似当时负弩来。
送刘都宪廷式巡抚宁夏
作者：王鏊
朝代：明

北来烽火达甘泉，勃勃城高气势全。且喜大夫重授阃，悬知子弟总雄边。汉家旧占河南地，魏国犹屯许下田。但使折冲樽俎上，奇功何必勒燕然。
送华昶下第归无锡
作者：王鏊
朝代：明

一语曾看决壅川，十年文思涌如泉。科名高讶居王后，鞭策加应在祖先。安定苏湖吾偶尔，河汾房杜子其然。鹅湖风月谁收管，知抱遗经夜未眠。
送史进士巽仲归省溧阳
作者：王鏊
朝代：明

行人犹指故侯庐，乔木森然是汉馀。一见丰容钦阀阅，再惊文彩得璠玙。濑阳江上应闻笛，显惠祠前好下车。将子秋来期莫负，西风南望正愁予。
送同年何汝玉知赣州府
作者：王鏊
朝代：明

琼林宴罢岁频更，世事悠悠亦可惊。黄草峡西哦月上，白蘋洲畔看潮生。直言自许能扶国，循吏仍知不近名。章贡今朝人尽喜，廉泉先已为君清。
送同年俞副使浚之四川兵备
作者：王鏊
朝代：明

控带西南坐上游，安危须共主分忧。蜀人到老怀张咏，边计从前仗武侯。地远乌蛮耕更早，天高白帝镇横秋。雪山不见南来雁，书寄同年几日收。
送同年范以贞还任宁国
作者：王鏊
朝代：明

不见范侯来已久，忽闻高论尚孱颜。榜中渐觉同年少，席上难逢半日閒。到任秪尝宁国水，题诗时对敬亭山。谢公遗刻烦收拾，多在荒烟野草间。
送同年袁德宏还任汉中
作者：王鏊
朝代：明

使君五马西南去，栈道萦纡过剑门。云起褒斜当露冕，鸟啼子午识文轩。政成六载书仍最，节制三秦势孔尊。多少同年霄汉上，临邛父老莫攀辕。
送吕丕文给事使交南
作者：王鏊
朝代：明

乾德初升九五爻，使臣颁朔到南交。尚方瑞兽新裁服，炎海人鱼定入庖。岁贡包茅仍陆续，春归行李亦寥梢。还朝借我南游录，土俗民风要一钞。
送吴县簿董仁之任鄞丞
作者：王鏊
朝代：明

自顷权奸偷国柄，一时在位贪相竞。剥民膏血输权门，廉耻扫地宁复存。谁知小官之中乃有吴县簿，守法廉平独如故。三年佐县民爱深，视金如土民如金。每言吴人穷到骨，吾此朘削吾何心。吴县簿，真难得，我欲言之顾非职。一朝擢官向宁波，于乎奈此吴民何。
送吴大章还宜兴（编修克温父）
作者：王鏊
朝代：明

试罢彤廷便乞还，不教名字落人间。小团龙凤春前雨，罨画楼台水面山。文彩传来多似舅，功名老去只如閒。洞庭东望无多路，楚颂亭成有旧颜。
送吴文之会试
作者：王鏊
朝代：明

湖上轻帆彍去飙，燕云漠漠快鸿毛。洛阳贾谊年犹少，蜀郡扬雄赋最高。历块始知千里骏，当场谁是九方皋。洞庭自昔钟灵秀，不用夷亭俟海涛。
送吴汝器下第归吴江
作者：王鏊
朝代：明

羊家裙上墨如新，兄弟才名自昔均。二鸟出为南国瑞，一枝回羡曲江春。战场有作还推子，当局多迷莫笑人。笠泽湖边平望里，且将书卷伴丝纶。
送吴禹畴之任广东兼柬仲山
作者：王鏊
朝代：明

曲江看花三百俱，谁其厚者吴与徐。岂惟乡邦语音合，亦似道义心情孚。流光转盼一十九，反覆中间无不有。京师再到是姻家，岭峤同行作寮友。君才俊发不可当，利刀切玉如切肪。声名朝到暮腾发，依然迟尔双来翔。
送吴编修克温归省宜兴
作者：王鏊
朝代：明

玉堂退直几相从，茗盌薰炉坐晏舂。远别芳洲生杜若，清词秋水出芙蓉。交情淡爱周公瑾，宦况轻怀邴曼容。问罢起居还就道，渭阳云树思重重。
送吴编修克温归省宜兴
作者：王鏊
朝代：明
体裁：七言律诗

玉堂退直几相从，茗碗薰炉坐晏舂。远别芳洲生杜若，清词秋水出芙蓉。交情淡爱周公瑾，宦况轻怀邴曼容。问罢起居还就道，渭阳云树思重重。
送周民则同知袁州
作者：王鏊
朝代：明

匡鼎谈诗总不如，春风下第独惭吾。谁云伯乐能知马，可是齐王只好竽。建业当时同折桂，宜阳此日独分符。人生得失应难料，一命谁当是大夫。
送周进士炯还常熟觐省
作者：王鏊
朝代：明

南宫此日谬持衡，一见高文眼为明。正喜故人能有子，忽闻远别得无情。名因实起何妨蚤，理会心传不厌精。此去海虞谁复见，读书长日掩柴荆。
送周院判原已还任南京得杲字
作者：王鏊
朝代：明

前年送君城东亭，今年送君城南道。年年长作送行人，每见君归被君恼。君生何好只好诗，稛载东归揔诗草。玉延半舫最留连，共月庵前亦倾倒。醉中劝我不如归，只说金陵山水好。人生出处谁得知，世路东西难自保。难自保，云冥冥，日杲杲。
送周驸马祭告孝陵
作者：王鏊
朝代：明

三日风雷偶示愆，骏奔千里属亲贤。天心仁爱乃如是，圣德馨香岂此然。北固江山龙虎壮，南州人物凤麟先。归来宣室承清问，应为苍生席屡前。
送唐子畏之九仙山祈梦
作者：王鏊
朝代：明

人生出处天难问，闻有灵山试扣之。三月裹粮真不易，一生如梦复何疑。天台雁荡归时路，秋月春风别后思。我亦有疑烦致问，苍生帖息定何时。
送夏璪下第还江阴
作者：王鏊
朝代：明

家声戚里流传久，才气科场挺出殊。自昔昆山誇片玉，一朝沧海得双珠。市中定价谁高下，暗里朱衣信有无。归去江头养神骏，春风历块看过都。
送大行人柯君使毕还闽中省觐余窃伏草野无复当世之望忽承九重遣使衔命下贲丘园此三代养老引年之盛礼也斯礼也不见于天下久矣顾余何人而际其盛君使既竣便道归拜太夫人于堂感激之馀无以为报因赋诗赠之
作者：王鏊
朝代：明

天王出震万方新，草莽还能念老臣。诰锡紫泥衔凤嘴，服裁文绮损鲛鳞。未嫌五马归朝趣，且喜双鱼入馔频。衰病自怜无补报，寸忠还仗达枫宸。
送存道
作者：王鏊
朝代：明

平生鲍叔更何人，才喜相逢袂又分。诗眼年来常起我，交情岁晚独怀君。禁中伴直难呼孟，榜上题名久愧蕡。落木萧萧秋万里，江东回首见停云。
送孙廷宪训导之夏邑
作者：王鏊
朝代：明

好在孙明复，皋比夏邑临。春归孟潴野，云散砀山阴。梁宋诗书古，江淮控带今。睢阳双庙在，为我一追寻。
送尤宗阳进士之京
作者：王鏊
朝代：明

南宫昔日谬持衡，笔势曾惊古战场。今日林间还送别，九霄一鹗看高翔。吴中世德纪延之，喜见春风入彀时。莫怪崔公多自诧，美庄三百在于斯。
送尤宗阳进士之京·其一
作者：王鏊
朝代：明

南宫昔日谬持衡，笔势曾惊古战场。今日林间还送别，九霄一鹗看高翔。
送尤宗阳进士之京·其二
作者：王鏊
朝代：明

吴中世德纪延之，喜见春风入彀时。莫怪崔公多自诧，美庄三百在于斯。
送建德尹蒋文广致政还光福
作者：王鏊
朝代：明

京尘衮衮鬓毛斑，朝捧除书暮乞还。三径已嫌陶令晚，一丘长伴谢公閒。仍知建德非吾土，免使移文自北山。光福杨梅今正熟，冰盘归荐鹤头丹。
送张叔亨御史按云南
作者：王鏊
朝代：明

平生高义想穹窿，京邸年来会面重。清论坐中消客气，威棱行处慑妖踪。泷江行李来时路，僰道音书到日封。乌府深严公事少，日长谁与坐从容。
送张学士廷祥之南京
作者：王鏊
朝代：明

除书一纸墨淋漓，同向彤廷舞蹈时。实录两朝无字愧，高名四海是人知。东山强为君恩起，南国多因母老移。门对钟峰无一事，日高睡起好题诗。
送张时学知遂安任叔顺知定海
作者：王鏊
朝代：明

五色依然过眼迷，常时文彩映玻瓈。谁能灭没空骊牡，又是连蜷赋彩霓。七里滩摇江月冷，四明山压海天低。自惭未得为知己，临别新诗亦漫题。
送张汝勉知祁州
作者：王鏊
朝代：明

祁州今日为京辅，一命还乘太守车。场屋偶然窥制作，昆山信矣富璠玙。源流共诧家声远，缘饰从知吏事馀。若到滹沱烦少驻，投文水底吊当初。
送彭阁老还江西
作者：王鏊
朝代：明

白麻新拜内尚书，黄阁沉沉仰步趋。四海谢安何日起，一年司马要人扶。相门北阙存衣钵，祖帐东门入画图。知有寸心犹捧日，不殊廊庙与江湖。
送徐司空致仕
作者：王鏊
朝代：明

病来宦海早抽身，七里滩头理钓纶。疏凿苏湖功独伟，旬宣齐鲁政犹新。悬车光已生东粤，曳履声犹绕北辰。赠别都门多感慨，庙堂渐减老成人。
送徐季止还南雍
作者：王鏊
朝代：明

悠哉复悠哉，客眉郁郁今日开。两家兄弟各千里，同日报道从南来。忆我行年十八九，来往君家最云久。君家兄弟世所稀，文采风流仍孝友。吾家兄弟颛且蒙，气味颇与君家同。夜镫对照南国雨，春服同行沂上风。今夕何夕忽相见，高楼夜月频开燕。人生会合那可常，忽忽城东又追饯。吾家子由亦欲旋，治任约共枫桥船。劝君为我还少住，别后离愁分四处。
送戚时望佥宪之湖广
作者：王鏊
朝代：明

逢君未久送君行，十载同窗几日情。平狱旧推于定国，按刑新过汉阳城。雁回千里书须寄，春到三湘草自生。收拾楚材归药笼，湖南宾客总知名。
送曾侍读士美之南京
作者：王鏊
朝代：明

十年左掖共追趋，春殿曾传第一胪。梁颢成名谁谓晚，匡衡抗疏未为迂。从来杞梓多从楚，近日衣冠总向吴。最爱金陵好山水，他年玉署肯容无。
送李士钦祭淮渎
作者：王鏊
朝代：明

相门馀旧业，使命属明禋。典礼书三望，文章睹一新。拜回桐柏暮，行处杏花春。归路恩光满，南阳有近亲。
送李尹经述职之京
作者：王鏊
朝代：明

吴下徵输岁转多，疮痍方仗使君摩。铨曹又上三年最，里下曾闻五裤歌。茂苑雪消凫舄远，彤庭日永豸冠峨。春风十里枫桥路，挽邓无由奈尔何。
送李文选唯诚册封岷府
作者：王鏊
朝代：明

使节南行振玉珂，湘江木落洞庭波。汉朝赤土分封远，楚国菁茆入贡多。梦渚草长归眺望，芜湖家近好经过。却嫌选步仍虚席，不得淹留奈尔何。
送李端彝端行昆仲还嘉鱼
作者：王鏊
朝代：明

二李高风挽不回，巫山衡岳漫崔嵬。凭将一掬怀人泪，洒向黄公旧钓台。自楚来吴几千里，五湖风月得同游。片帆明日人何处，怅望长江日夜流。乌林有鸟不安巢，闻有搀天赤壁高。我欲因之访遗迹，侧身南望首频搔。武昌西去是嘉鱼，纵有鱼来不寄书。林屋天高无去雁，他年何处问何如。
送李端彝端行昆仲还嘉鱼·其一
作者：王鏊
朝代：明

二李高风挽不回，巫山衡岳漫崔嵬。凭将一掬怀人泪，洒向黄公旧钓台。
送李端彝端行昆仲还嘉鱼·其三
作者：王鏊
朝代：明

乌林有鸟不安巢，闻有搀天赤壁高。我欲因之访遗迹，侧身南望首频搔。
送李端彝端行昆仲还嘉鱼·其二
作者：王鏊
朝代：明

自楚来吴几千里，五湖风月得同游。片帆明日人何处，怅望长江日夜流。
送李端彝端行昆仲还嘉鱼·其四
作者：王鏊
朝代：明

武昌西去是嘉鱼，纵有鱼来不寄书。林屋天高无去雁，他年何处问何如。
送李给事贯使占城
作者：王鏊
朝代：明

海外谁云更九州，明时还比古诸侯。麒麟赐锦王人出，孔翠包茆职贡脩。鼍鼓八更惊永夜，鲸波万顷变安流。举头南斗分明近，奇绝平生是此游。
送李茂卿大理还嘉鱼
作者：王鏊
朝代：明

嗟哉何物名与利，奔走海内无穷已。纷纷之中谁独超，嘉鱼两卿伯仲李。仲卿见道何太先，三十不复举进士。徒行万里访白沙，欲挽南溟供洗耳。伯卿少贬来京师，三年大理何曾理。支颐终日望西山，眼近薄书如著眯。有时开口恣雌黄，上到周公下朱子。瑰词异论骇傍人，造谤兴讹殊未止。我生与世百无合，门报君来僮仆喜。小斋款语每终日，仪部君谦昔参此。君谦去矣君尚留，君今复去吾何以。家居苦贫仍岁恶，往往人家半扉水。午烟未起朝爨清，且趁官家五升米。谓予不尔弟书来，黄公山下台成矣。从来一士系兴衰，胡为閒此两兄弟。未论救败与扶颠，激懦廉顽功不细。送君极目洞庭波，木落潇湘风暮起。
送杨侍读维立之南京
作者：王鏊
朝代：明

二月南宫看柳条，知君已上秣陵桡。杨家制作多传后，苏子文章合在朝。梦草池边歌郢雪，雨花台上望江潮。谁知东上门前路，此后行来分外遥。
送杨尚絅杨名甫毛贞甫陆全卿四进士归省 其一 尚絅
作者：王鏊
朝代：明

朱书华烛夜纵横，忽见篇章眼独明。暗里投珠人莫顾，空中悬鉴我何情。相逢一笑平生友，此去重来几日程。路指娄江东下急，夷亭斜日暮潮生。
送杨尚絅杨名甫毛贞甫陆全卿四进士归省 其三 贞甫
作者：王鏊
朝代：明

接官长傍驿边河，来往君家较独多。已向交情知鲍叔，岂因笔势误东坡。还乡未觉关河远，感旧无如岁月何。南望吴门君独去，西风落木洞庭波。
送杨尚絅杨名甫毛贞甫陆全卿四进士归省 其二 名甫
作者：王鏊
朝代：明

南宫笔势见翩翩，固也平生意岂然。不伐子甘为孟后，虚名吾自愧卢前。杏花燕市春随马，枫叶钱塘夜泊船。旧日和凝今老矣，登庸衣钵尚须传。
送杨尚絅杨名甫毛贞甫陆全卿四进士归省 其四 全卿
作者：王鏊
朝代：明

文章一见一回妍，玉树分明在眼前。记得陆机年二十，亲看贾谊策三千。杏花燕月人俱远，枫叶吴霜思独悬。南去河流乾欲断，关津先放彩衣船。
送杨尚絅杨名甫毛贞甫陆全卿四进士归省·尚絅
作者：王鏊
朝代：明

朱书华烛夜纵横，忽见篇章眼独明。暗里投珠人莫顾，空中悬鉴我何情。相逢一笑平生友，此去重来几日程。路指娄江东下急，夷亭斜日暮潮生。南宫笔势见翩翩，固也平生意岂然。不伐子甘为孟后，虚名吾自愧卢前。杏花燕市春随马，枫叶钱塘夜泊船。旧日和凝今老矣，登庸衣钵尚须传。接官长傍驿边河，来往君家较独多。已向交情知鲍叔，岂因笔势误东坡。还乡未觉关河远，感旧无如岁月何。南望吴门君独去，西风落木洞庭波。文章一见一回妍，玉树分明在眼前。记得陆机年二十，亲看贾谊策三千。杏花燕月人俱远，枫叶吴霜思独悬。南去河流乾欲断，关津先放彩衣船。
送杨应宁副使还秦中
作者：王鏊
朝代：明

关西夫子今谁是，杨亿才华少小多。欲试盘根聊尔耳，未收梁栋欲如何。金銮殿畔频年别，铁瓮城边几日过。已向邻封期晚岁，不须重唱渭城歌。
送杨润卿给事按贵州边储
作者：王鏊
朝代：明

翩翩文彩映珊瑚，炯炯丰标玉不如。才入琐门司谏草，又从荒服按边储。鱼由丙穴应持酒，雁到衡阳好寄书。回首前程云万里，此行真是发硎初。
送杨琴士
作者：王鏊
朝代：明

秋月城头夜？衣，客心如雁只南飞。筑宫燕市人何在，鼓瑟齐门事竟违。古调不传空有谱，我琴虽在已无徽。赠行剩有名公句，莫道知音世所稀。
送杨琴士
作者：王鏊
朝代：明
体裁：七言律诗

秋月城头夜�衣，客心如雁只南飞。筑宫燕市人何在，鼓瑟齐门事竟违。古调不传空有谱，我琴虽在已无徽。赠行剩有名公句，莫道知音世所稀。
送林教授致政闽中
作者：王鏊
朝代：明

乌石冈头碧水滨，十年不见发如银。特从岭峤辞天子，乞与林泉作主人。九牧衣冠还独盛，七闽风月未全贫。都门晓望车尘远，惭愧当年老郤诜。
送林方伯还闽
作者：王鏊
朝代：明

安定苏湖教独行，无能还愧老门生。几年阔别无消息，四海相逢是弟兄。荀氏八龙俱騕袅，唐家九牧世簪缨。燕山岁暮征车发，把酒城东万里情。
送欧阳子履董广东学政
作者：王鏊
朝代：明

六一风流殊未远，一门双璧价能齐。超升同日司文柄，洗濯多年出字溪。凤沼挥毫奎宿逼，羊城按节瘴云低。朔南此去应渐被，声教行看到四黎。
送毛百朋之北京应举
作者：王鏊
朝代：明

几年白下避车尘，此去争誇脱颖新。桂子已传蟾府种，杏花还醉曲江春。题名早觉光生里，捧檄悬知喜为亲。八月南来鸿雁便，音书寄我莫嫌频。
送汝行敏知南安
作者：王鏊
朝代：明

五马南来百姓欢，文章太守属南安。郡中召父歌堪续，壁上张颠字未漫。庾岭梅华春信早，吴江枫叶暮吟寒。到时境内人皆足，每食无鱼不用叹。
送沈世隆
作者：王鏊
朝代：明

文思殿上奎章丽，尚爱先朝旧草麻。世俗总传元祐脚，诏书亲访隐侯家。魏公老去犹传笏，石庆归来少驻车。起草明光人所羡，凤池三世一行斜。
送温生廉还江西
作者：王鏊
朝代：明

温生颖迈仍好修，问事不休贾长头。负墙请十不酬一，使我愧尔东家叟。诗家不比春秋学，三传犹闻束高阁。夫何笺注斗纷然，混沌那堪七日凿。子今去矣我一言，为问乃翁然不然。古人亦读三百篇，政也可达使可专。只今屈首穷心力，郢书燕说滋纷惑。镂冰刻棘巧何为，名成至比敲门石。不知清庙有遗音，讽诵要于言外得。兹行不用感别离，归而求之有馀师。
送玉汝使长沙
作者：王鏊
朝代：明

李官新许著绯袍，仗节东行命岂叨。共月吟盟频岁冷，长沙归轴几时膏。万言书在还思贾，五字诗成好和陶。南北江山归眺览，周南太史愧如匏。
送王允常佥事之广东
作者：王鏊
朝代：明

柳叶桄榔五岭南，使君曾此驻帷襜。法冠直指新峨廌，包匦生黎旧贡蚺。不信鳄鱼还作恶，只应泉水便名廉。殊方风土须珍重，莫为溪山久滞淹。
送王参政还河南
作者：王鏊
朝代：明

山东富才贤，诸王名久擅。诗礼相君家，冰玉天官倩。宅相今有徵，佩刀谁所荐。八凤羽毛奇，双珠光彩眩。美济虞廷元，数比周家孪。联中甲科名，两入词垣选。秘学付青箱，习书空白练。阴功积已多，远近称殆遍。高明用柔克，吏事以文缘。花县春阳仁，白简风霜面。治棼力有馀，催科政甘殿。至今吴兴郡，苕霅为君变。转漕再临燕，分省南还汴。依依北扉语，草草东城饯。去矣那能忘，斯文有深眷。
送王守会试
作者：王鏊
朝代：明

双珠出南国，光曜珊瑚枝。一入天府选，一嗟沧海遗。连城总无价，韫椟亦有时。雁行先后耳，去去勿复疑。
送王尚书之南京户部
作者：王鏊
朝代：明

重瞳回处识颜卿，计相元知属老成。执法久推于定国，工诗还许谢宣城。掖门晓色常参语，祖道秋风忽饯行。财赋东南今竭矣，送君回首不胜情。
送王懋伦佥事之蜀
作者：王鏊
朝代：明

君不见唐永贞、宋熙宁，国权盗弄威恣行。扶奸党秽摈异己，蛮荒瘴徼多公卿。又不见唐元和、宋元祐，天开公道明如昼。海滨沦落皆来归，群小仓皇侣蛇狖。人生行止岂偶然，宵人纷纷空作奸。当时只诧鬼谋秘，今日那知天道还。送君此语君应笑，剑阁峨眉好登眺。
送白主事辅之还任南京
作者：王鏊
朝代：明

采菱江上忆曾经，百里人传聚德星。报政三年还过阙，闻诗一月正趋庭。马家群从眉多白，豸府中丞鬓尚青。他日同朝桥梓并，应烦圣主赐云屏。
送白廷臣知崇仁
作者：王鏊
朝代：明

暗里朱衣未足凭，夜窗老眼雾层层。长才自信工穿叶，短棹还思过采菱。百里封疆看小试，十年乡榜忆同登。司徒事业君家事，继美无言尚未能。
送白进士金归省
作者：王鏊
朝代：明

才思澜翻涌若潮，青年头角见嶕峣。一门袍笏还追李，八叶箕裘正媲萧。发轫早收仙桂籍，过家还下采菱桥。荣归况是江南乐，不用临岐赠柳条。
送盛斯徵都宪巡抚江西
作者：王鏊
朝代：明

鸿都兵后望来苏，江左来旬此大夫。入夜灾星方退舍，讫朝甘雨又随车。风輘旧仰搴帷外，河润新传视篆初。文肃家声真不负，尚能把笔为君书。
送盛进士应期归娶吴中
作者：王鏊
朝代：明

终生文彩弃繻辰，建业秋风擢桂新。阙下杏花还属子，召南桃叶正宜人。上章许得天颜笑，奠雁光生故里春。大小登科俱入手，高堂况有黑头亲。
送石邦彦知汜水
作者：王鏊
朝代：明

春雨南宫夜，双珠得并收。科名夸大宋，茂宰说中孚。亦县前朝事，清河近日讴。折腰君莫厌，凫舄岂淹留。
送秉之还吴
作者：王鏊
朝代：明

不见倏七年，相见只三月。不知三月后，又作几时别。别离苦多会苦少，风雨萧萧竹窗晓。自笑閒官日日忙，夜短情长谈未了。我生迂僻寡朋俦，坡云海内一子由。只今子由又欲去，何以慰我平生愁。子今去矣我何有，为买湖滨田十亩。下栽禾黍上木奴，菱芡荷花绕前后。读书稍暇来朝班，我却归卧湖山间。
送苏伯诚编修佥江西宪司提学
作者：王鏊
朝代：明

严生久厌承明直，杨亿俄成乞外书。庭内九皋伤局趣，驾前千里范驰驱。润身岂必文章事，妙悟多从点化初。榱桷栋梁他日事，长安索米却惭予。
送茹銮知唐县
作者：王鏊
朝代：明

南省曾看驱笔阵，中山坐见播风谣。万家赤县仍为冀，千古青山尚记尧。蟀蟋诗中怀旧俗，桑麻影里布新条。国朝循吏今谁是，青史无令久寂寥。
送萧九成
作者：王鏊
朝代：明

闻道为关日，舟船正好行。依然经赋足，颇觉算缗轻。牢落江湖梦，迟回故旧情。致身霄汉上，林下望升平。
送萧尹九成
作者：王鏊
朝代：明

吴枫叶落洞庭波，之子还朝整佩珂。千古湖山添保障，三年邑里减征科。游从总为斯文在，瞻恋其如父老何。白首林间睇霄汉，青春事业莫蹉跎。
送蔡进之还洞庭
作者：王鏊
朝代：明

梦魂长绕太湖边，折柳官亭又一年。家世西来峰缥缈，客心东去水潺湲。林间诗社谁为长，吴下乡音我亦便。撩乱烟花过寒食，东风胥口唤行船。
送薛金下第还江阴
作者：王鏊
朝代：明

河东三凤不须奇，又见瑶林玉树枝。桂子秋风真有种，杏花春雨岂无时。陆家庄好应誇我，和氏衣存欲付谁。江上幽亭人不到，青山相对了残诗。
送表兄叶存仁还洞庭
作者：王鏊
朝代：明

少小真如同队鱼，相逢又见白髭须。细询亲旧今谁健，闻说田园半已芜。勤俭起家还仗子，文章鸣世独惭吾。何年吴下相从去，烟月茫茫渺太湖。
送表兄叶志通
作者：王鏊
朝代：明

客从远方来，过我陋巷口。十年积相思，举此一杯酒。少时同嬉戏，今已成皓首。行云游四方，寒郊折衰柳。中年常送别，不似此分手。昔时泰康公，见舅如见母。今我复何为，见兄如见舅。
送袁进士翱纂修
作者：王鏊
朝代：明

杏花才见曲江春，珥笔还看被命新。江上故人唯有子，周南外史岂无人。多方采问劳行李，当局编摩愧后薪。莫向云间久留滞，过家张翰不缘莼。
送谢祭酒之任南雍
作者：王鏊
朝代：明

峻节高怀自可亲，两年史馆况为邻。久甘静退元非病，稛载诗篇亦未贫。台右人才多近古，当今师道复何人。看详学制伊川在，士子东南要一新。
送贺志同少参之官广东
作者：王鏊
朝代：明

越王台上柳毵毵，使节行行五岭南。豸斧冰霜瞻旧吏，薇垣风月待新参。槟榔蒌叶还随俗，包匦菁茅好贡柑。自是隐之风节在，石门泉水不名贪。
送赵栗夫归省吴江
作者：王鏊
朝代：明

秋入吴江一叶飞，归来游子著朝衣。乡人始识文章贵，仕路休嫌定省稀。宝带桥边舟汎汎，白云司里树依依。路经震泽人应问，太史周南胡不归。
送钟钦礼还会稽
作者：王鏊
朝代：明

会稽山人其姓钟，丹青之外诗仍工。若耶溪上弄云水，谁将姓氏彻九重。文华殿前见天子，受釐三日居斋宫。东厢落笔风雨疾，指盼屡得回重瞳。重瞳一一分甲乙，御笔亲书为第一。峰峦惨淡李营丘，烟云灭没王摩诘。诏令内府赐麟蹄，又向边城落戎籍。山人拜舞前致词，草茅何幸逢明时。金坡玉琐天上见，惜臣老矣无能为。鉴湖一曲臣所好，细草幽花梦中到。敕赐乌纱作外臣，白石清泉恣游钓。云浩浩，江悠悠，山人去矣谁为留。人生虽云故乡乐，大隐金门亦不恶。君不见，东方朔。
送钱正术还姑苏
作者：王鏊
朝代：明

西馆桥边竹隐居，昔年曾受异人书。不知官爵能来子，可是尘埃早识予。忽地相逢还宛若，再烦推看定何如。韩苏总被虚名误，试问三星是也无。
送陆汝昭通守东昌
作者：王鏊
朝代：明

羡君拔擢之官去，愧我蹉跎出饯迟。门外不知车几两，城边空复立多时。文章自小曾推陆，画诺于今合付资。他日东昌为过客，风谣谁采道傍诗。
送陈员外于章分司芜湖
作者：王鏊
朝代：明

东风吹浪碧粼粼，君去分司正值春。闻说为关非旧日，却思省试是比邻。官曹正对芜湖好，饮兴初尝采石醇。若遇经过烦借问，行船多有洞庭人。
送陈尧弼知会稽
作者：王鏊
朝代：明

汉庭治远无循吏，千载吴江尚见之。备识民间多利病，不知身上有安危。来时叔度常嫌暮，去后何公每见思。今日会稽真夺取，临岐还作赠行诗。
送陈指挥蕃迁浙江都司
作者：王鏊
朝代：明

朝廷又起故将军，浙水吴山阃外分。禹穴千年通御气，狼山比日熄妖氛。骠姚方略今谁敌，郤縠诗书旧有闻。楚蜀干戈犹未定，早看幕府策奇勋。
送陈汇之正郎出知曹州
作者：王鏊
朝代：明

粉署才华藉甚称，一朝白璧点苍蝇。邑中牛去真无妄，梁上刀悬梦岂曾。冷暖世情还自笑，浮沉宦海本无凭。斯行却有曹人喜，制锦从来是所能。
送陈瑞卿之临清兵备
作者：王鏊
朝代：明

北来作镇重才猷，齐鲁权兼坐上游。官职朝廷犹耳目，地形中国是咽喉。搴帷尚记来时面，借箸应烦席上筹。春入四郊狐兔灭，月明还上庾公楼。
送陈进士恪知宿松
作者：王鏊
朝代：明

春风江上动牙樯，凫舄南来面若霜。皖水绕城横宛宛，灊山当县正苍苍。才名小试新磨剑，笔势曾惊古战场。他日宿松还爱我，邻封咫尺是桐乡。
送陈郎中一夔录囚
作者：王鏊
朝代：明

西曹社友多分散，独有夫君又别离。雨露九天疏滞狱，关河千里赴襟期。篇章自爱陈无已，经义多推隽不疑。他日归朝敷奏罢，解装还有几篇诗。
送韩亚卿谒陵
作者：王鏊
朝代：明

短日寒无辉，阴云黯将雪。夫君欲何之，燕山路超忽。至日诏分官，禋祀缀前列。亦知非远行，始作三日别。三日岂云多，我心如惨戚。北风振高冈，仆子肤欲裂。狐帽紫貂裘，檐肩鸣轧轧。薄暮始下车，野寺投暂歇。村肴与市沽，亦足慰疲薾。归途雪正晴，峰峦互明灭。琼林玉树枝，乃若为诗设。山行亦诚劳，高兴滋逸发。到家解行装，赠我有长札。
送韩勋
作者：王鏊
朝代：明

先公老去吾犹及，铁面长身碧眼棱。海内安危真可佩，军中韩范复谁能。精忠已见回枯竹，奇事曾闻断大藤。昭代象贤多不薄，独无雨露到云仍。
送顾承之还吉安省觐
作者：王鏊
朝代：明

秋风不用叹差池，利钝仍知亦有时。似我从前犹眊氉，看君自小已瑰奇。楚弓一任他人得，和璞惟应识者知。归到安成春正好，过庭还问几篇诗。
送颜楫楫同年水部澄之之子也
作者：王鏊
朝代：明

当年同看杏园花，聚散升沉事可嗟。之子此来知有意，年家情分是通家。前人遗墨尚纵横，落落诗篇更老成。此去好施医国手，官家药笼要蔘苓。
送颜楫楫同年水部澄之之子也·其一
作者：王鏊
朝代：明

当年同看杏园花，聚散升沉事可嗟。之子此来知有意，年家情分是通家。
送颜楫楫同年水部澄之之子也·其二
作者：王鏊
朝代：明

前人遗墨尚纵横，落落诗篇更老成。此去好施医国手，官家药笼要蔘苓。
送马良佐学士还南京
作者：王鏊
朝代：明

白门柳色罢啼莺，归拥金莲院吏惊。北地主人供案立，庐江太守傍车行。家传易学无笺注，驿递诗筒有课程。潇洒玉亭谁复到，竹间为认旧题名。
送高德元还越
作者：王鏊
朝代：明

解䌫钱塘过五湖，童蒙求为指迷途。方池墨晕春波净，别馆书声夜月孤。十载交情如一日，九师精义重三馀。愿君莫作飘然计，正讲濂溪太极图。
送高德元还越
作者：王鏊
朝代：明
体裁：七言律诗

解缆钱塘过五湖，童蒙求为指迷途。方池墨晕春波净，别馆书声夜月孤。十载交情如一日，九师精义重三馀。愿君莫作飘然计，正讲濂溪太极图。
送高良新知归州
作者：王鏊
朝代：明

江上青山识秭归，江边吊古驻岩騑。梦中马耳先曾到，行处人烟亦已稀。屈子宅空江渺渺，昭君村在雨霏霏。使君抚字知多术，夔府如今正阻饥。
避暑傅氏山庄次陆学士廉伯韵二首
作者：王鏊
朝代：明

偶然携酒作郊行，才出尘中眼校明。岁月几何新景象，河山百二旧神京。初凉道上行人影，斜日村中打麦声。一片渴心何处写，辘轳金井上银瓶。北来燕赵旧山川，平野苍茫海色连。客子行游非素约，野人墟落自成廛。寻凉有马能知路，吊古无碑可问年。九日忙时閒一日，新诗莫惜被人传。
避暑傅氏山庄次陆学士廉伯韵二首·其一
作者：王鏊
朝代：明

偶然携酒作郊行，才出尘中眼校明。岁月几何新景象，河山百二旧神京。初凉道上行人影，斜日村中打麦声。一片渴心何处写，辘轳金井上银瓶。
避暑傅氏山庄次陆学士廉伯韵二首·其二
作者：王鏊
朝代：明

北来燕赵旧山川，平野苍茫海色连。客子行游非素约，野人墟落自成廛。寻凉有马能知路，吊古无碑可问年。九日忙时閒一日，新诗莫惜被人传。
邵二泉点易亭右得泉有诗次其韵
作者：王鏊
朝代：明

酷怜螭吻泻寒泉，百里曾烦乞剩涓。绕舍双鱼惊岸跃，调符单马罢邮传。不愁海若卑秋水，会见宣尼叹逝川。大易无言原有象，定应天一在亭前。
邹道士听雨堂
作者：王鏊
朝代：明

虚白堂深夜寂寥，初闻淅淅转潇潇。先声似到梧桐叶，馀润旋添杜若苗。信有雷霆驱律令，不须蜥蜴助喧呶。束先生去无人会，空使巫尪得烂焦。
郊祀斋宫次仲山韵
作者：王鏊
朝代：明

炉烟起处望行宫，狭陛登呼拜舞同。九色绣旗斜晃日，两行银甲俨趋风。圜丘绝壑飞桥过，杰阁凌虚复道通。获睹明禋誇盛事，不才深愧后诸公。
郊祀斋居次韵倪冢宰
作者：王鏊
朝代：明

幸接天曹玉笋班，南郊祼献复追攀。清谈得奉斋三日，道院平分屋半间。残雪土膏春意透，夕阳庭树鸟飞还。玉盘试手青丝菜，又为东风一破颜。
郑氏钟秀楼
作者：王鏊
朝代：明

隐居还谷口，择胜向峰头。天近星堪摘，湖平地若浮。云岚生几席，日月在帘钩。何日同登览，超然消我忧。
酒熟志喜
作者：王鏊
朝代：明

常年送酒愧诸邻，斗觉今年富十分。水法特教担柳毅，曲材先已谢桐君。床头夜滴晴阶雨，瓮面香浮暖阁云。莫笑陶公巾自漉，年来正策醉乡勋。
酬鸣阳苦热韵
作者：王鏊
朝代：明

皇天分四时，夏也独可畏。北陆迎炎曦，当午势逾炽。衰年苦侵凌，袒跣时露臂。絺帏可屋张，竹床聊假寐。溽暑亦多情，不饮乃似醉。黄昏稍露坐，噆暗蚊莫避。缅怀东冈翁，本自彊人意。翛然松竹林，清凉异人世。锦箨许裁冠，惠我有新制。广厦几时成，帡幪赖馀庇。
重到宜兴
作者：王鏊
朝代：明

三日兰舟只任风，洮湖过尽隔湖逢。溪山处处还依旧，却是人心自不同。
重改灵岩玩月诗
作者：王鏊
朝代：明

浮云捲尽碧天高，坐见冰轮出海涛。秋色十分当此夜，风光千古属吾曹。璚楼不钥身亲到，香径无人首独搔。天柱峰头那似此，莫嫌醉墨涴宫袍。
重游一云寺
作者：王鏊
朝代：明

为爱禅房好竹林，不辞迢递度遥岑。山僧认得曾来客，祗是鬅鬙雪满簪。
重赋吊文丞相祠
作者：王鏊
朝代：明

汉朝冠盖尽臣元，穷海累臣抱独冤。请剑便须游下地，结缨何处是中原。青泥不化苌弘血，白浪空归伍相魂。斜日悲风柴市里，行人千古掩啼痕。
重阳前二日东冈人来约登高之处诗以报之
作者：王鏊
朝代：明

风风雨雨重阳近，肯向东篱漫举杯。阙下每叨黄纸问，林间还喜白衣来。五湖烟月容兼管，百岁风光许独陪。老眼欲舒何处好，与君携酒上崔嵬。
重阳后五日延陵奉菊为寿五色皆具而紫菊特奇因赋
作者：王鏊
朝代：明

旧种寒花五色齐，年来紫菊出关西。杨妃醉醒晕犹在，顺圣名高价尽低。点缀不烦丹灶永，封培应藉武都泥。姚黄魏紫元相媲，说与诗家漫品题。
重阳后复雨速东冈
作者：王鏊
朝代：明

萧萧风雨送重阳，索莫园林夜有霜。咫尺故人期不至，黄花端复为谁香。
野人献菊碧色每丛作双鸟并立名鸳鸯菊为之赋诗
作者：王鏊
朝代：明

开与黄花不并时，翛然天与碧鲜姿。多应幼玉同韩重，化作人间连理枝。枝头两两立东西，知是鸳鸯不独栖。一种贞心谁得似，庐江小吏仲卿妻。不向东篱嗅落英，相呼相唤本同声。不知草木缘何事，也作人间儿女情。
野人献菊碧色每丛作双鸟并立名鸳鸯菊为之赋诗·其一
作者：王鏊
朝代：明

开与黄花不并时，翛然天与碧鲜姿。多应幼玉同韩重，化作人间连理枝。
野人献菊碧色每丛作双鸟并立名鸳鸯菊为之赋诗·其三
作者：王鏊
朝代：明

不向东篱嗅落英，相呼相唤本同声。不知草木缘何事，也作人间儿女情。
野人献菊碧色每丛作双鸟并立名鸳鸯菊为之赋诗·其二
作者：王鏊
朝代：明

枝头两两立东西，知是鸳鸯不独栖。一种贞心谁得似，庐江小吏仲卿妻。
野航
作者：王鏊
朝代：明

野航谁谓小，恰受野人身。载我欲何向，五湖烟水滨。
金山
作者：王鏊
朝代：明

借得仙人九节藤，半酣飞上最高层。乾坤纳纳容人看，岁月悠悠忆我曾。潮送夜声来铁瓮，山浮王气入金陵。凭阑欲待中天月，足踏神鳌恐不胜。
金山
作者：王鏊
朝代：明

大江中峙小昆崙，势遏洪涛几欲奔。万古乾坤限南壮，一方钟鼓自晨昏。云低北固山争出，潮落东洋海半吞。汲得中泠自煎试，月团新赐出词垣。
金氏亭上赏菊昔曾于此看牡丹
作者：王鏊
朝代：明

牡丹亭上昔同看，又见黄花感岁阑。西子韶华常带醉，东篱晚节颇禁寒。坡翁莫恨居无竹，楚客空嘲澧有兰。秋月春风兴无限，为君终日倚阑干。
金泽僧辨如海年八十九矣手制莼菜并诗见贻因和之
作者：王鏊
朝代：明

玉盘急足送莼丝，风味鲜辛慰所思。金泽老禅三昧手，当时张翰未曾知。
金碧山水为丹阳孙思和赋
作者：王鏊
朝代：明

碧水丹山碎锦茸，楼台叠叠树重重。恍然坐我江南岸，相对君家七秀峰。
钱汝砺院使八十
作者：王鏊
朝代：明

当年医国更何人，阊阖传宣入对频。何事帝心多简在，家传佐使与君臣。
铜垆
作者：王鏊
朝代：明
体裁：七言律诗

陶鼎轻明怯远行，竹垆体制尚彭觥。江南新样今如此，厨下馋童作么生。鼎涌翠涛知火候，几消红雪沸汤鲭。弥明正自多言语，好在刘侯莫浪争。
铜垆
作者：王鏊
朝代：明

陶鼎轻明怯远行，竹垆体制尚彭觥。江南新样今如此，廚下馋童作么生。鼎涌翠涛知火候，几消红雪沸汤鲭。弥明正自多言语，好在刘侯莫浪争。
长啸猿
作者：王鏊
朝代：明

苍崖汹若崩，古树吹欲折。峡江万里来，黑风夏飞雪。哀猿啼一声，行人若为别。
长安新堤成
作者：王鏊
朝代：明

新筑沙堤镜面光，五更行处月如霜。爬沙稳衬青骢软，缭绕斜依玉署长。正喜将军能了事，敢云丞相独相当。回头笑指成河处，六月霖霪也不妨。
闰中秋观月仍两度生辰喜而有作
作者：王鏊
朝代：明

一年最好中秋月，岂谓今年两见之。玉宇洗空如有待，冰轮出海本无期。尧阶影展新蓂叶，蟾窟光添古桂枝。举酒向天还酹月，年年初度得如斯。
闰八月中秋夕再至灵岩
作者：王鏊
朝代：明

灵岩高处尚堪梯，佳节重来路不迷。日落湖山天远近，云移台殿月东西。千年杜宇还悲蜀，一舸鸱夷竟去齐。往事凄凉那可问，悬崖荒藓没前题。
闻尚书泉山林公讣
作者：王鏊
朝代：明

俯仰天地间，我生殊已晚。古人不及见，前辈亦渐远。昔年忝朝列，三五齐手板。入参议帷幄，出翱翔艺苑。两心无猜疑，终始共推挽。岂知一朝异，分散东西征。群才飞刺天，林立盈彤庭。三五各天涯，相映如晨星。嚄唶时所背，空负海内名。有如林泉公，宿德众尤向。词林三十年，缜密见涵养。操履冰玉清，文章台阁样。荣名势利途，众竞独退让。皋比坐成均，六馆无孟浪。道傍推大宅，寒士俱挟纩。保釐向南都，百僚同倚仗。平生事藏密，临事何慨忼。大奸弄朝权，士气纷沮丧。群蚁赴腥膻，正色疏独抗。浩然赋归来，高卧青山云。弘开绿野堂，宾客引白申。广德车尚悬，疏傅金不贫。行年八十馀，龙马富精神。人言天所留，复起承华勋。方期会老堂，杯酒道情素。讣音忽然闻，风前泪如注。安得延陵剑，挂向闽山树。
闻蛩
作者：王鏊
朝代：明

一声促织破秋鸣，远客无端意自惊。忆著年年儿女戏，彫盆相对斗输赢。
阳山大石联句
作者：王鏊
朝代：明

峻极惟崧高，尝闻吉甫诵。石今者何为，势若与之共。偶来试春衣，暂尔解尘鞚。登原路屡回，入门树争滃。叠处譬为山，呀然忽成洞。横陈类涅槃，分峙譬翁仲。啾啾猿度悲，贴贴鸟飞恐。跃治祥金流，黝垩圣铁冻。化工孰燃炉，气机潜理综。一整还一欹，谁迎复谁送。阳山划中开，虎阜凛旁从。灵壁岂同侪，岐阳真异种。仰窥天阙低，侧压坤维重。蹲猊怒将齧，奔马猛难控。有并若肩随，或分如斗讼。龙象整法筵，鼪鼯失家巷。凿须神禹功，炼待娲皇用。岩岩挹孟轲，侃侃立子贡。洲边楼碎槌，江上城卧瓮。凭焉或言晋，砰尔倏霄宋。五丁安能驱，百神互相奉。负戴赖鲲鲸，点化谢铅汞。支倾力已疲，任大材堪中。攫拿鬼亦惊，秀杰天所纵。好事来重寻，佳句时一讽。宁能辞脚茧，且得愈头痛。秦禅偶遗吴，汉封当始雍。扛非九鼎雄，富比八珍供。咄叱起老羝，搏拊来仪凤。太湖隐见微，远山朝挹众。沈船露危樯，败屋横折栋。苔古积成衣，藤枯倒穿缝。赑屃下倒悬，嵌空旁或拥。凌兢步难移，瑟缩心屡动。幔亭危冠颠，梵宇巧补空。举酒欲浩歌，援琴时一弄。云生殿阁浮，风发钟磬䃔。上帝关九重，下界市一閧。目中无全吴，胸次有云梦。便当结幽庐，采撷当月俸。
陆凤刲股愈母疾
作者：王鏊
朝代：明

病居母痛在儿，儿生无母生曷为。千方百祷总无验，精诚一点天或知。梦非梦，觉非觉，若有神人默相告。由来母子本一人，母如可赎宁百身。槃水加刀刀自跃，一片红绡如玉落。遗羹未似颍封人，宿瘕潜症如水沃。人言孝行真难作，以礼律之无乃过。君不见世间吴起辈纷纷，母病在床如不闻，
陆长卿为三山甚伟因赋
作者：王鏊
朝代：明

曾闻海上有三山，飞坠君家苑囿间。乘兴偶来观缥缈，扶衰且欲上孱颜。参差台榭云霞气，出没岩峦虎豹斑。老我年来无长物，举杯相对亦忘还。
陈以钧得子二首
作者：王鏊
朝代：明

半舫斋前种玉时，森森才见出墙枝。如今又见孙枝透，凤尾翛翛转更奇。年踰耳顺发鬖髿，其奈诸孙未见何。独爱君家有英物，峣峣顶玉几摩挲。
陈以钧得子二首·其一
作者：王鏊
朝代：明

半舫斋前种玉时，森森才见出墙枝。如今又见孙枝透，凤尾翛翛转更奇。
陈以钧得子二首·其二
作者：王鏊
朝代：明

年踰耳顺发鬖髿，其奈诸孙未见何。独爱君家有英物，峣峣顶玉几摩挲。
陈给事玉汝羞鳖见邀雨不克赴以鳖见馈作诗谢之
作者：王鏊
朝代：明

虚负诗人折简招，满城风雨晚萧萧。眼前世事犹难料，巷口人家且不遥。鼎谢缪公仍馈肉，蟹怜毕卓独持螯。雨晴明日还相过，磊块胸中要一浇。
除夕喜雪联句
作者：王鏊
朝代：明

忽忽岁云除，纷纷雪仍积。玉楼冻鳞皴，红炉光歘赫。潇潇泻竹声，灿灿映空色。势欲减镫明，威能消酒力。才看拥庭除，斗觉摧屋脊。林风助飘飖，檐溜增淅沥。战陈惊六花，农家验三白。已见散成杯，还忧大如席。帐忆党家斟，履存东郭迹。撒盐我何才，授简君谁敌。端木夜仍飞，灵蓂晦全易。遥思大廷贺，谁问穷檐唶。把酒待新春，题诗永今夕。
除夜三首
作者：王鏊
朝代：明

明朝成四十，今夜复斯须。天末几年住，山中三径芜。无闻良已矣，渐老欲何如。未免王融笑，甘为武子愚。明朝成四十，学道得蹉跎。世事只如此，流光奈尔何。发从前日短，愁向此时多。独饮屠苏酒，临风一浩歌。明朝成四十，万事付因循。乍见少而老，相随病与贫。年年仍故我，得得且随人。鲍叔能知己，王融莫笑人。
除夜三首·其一
作者：王鏊
朝代：明

明朝成四十，今夜复斯须。天末几年住，山中三径芜。无闻良已矣，渐老欲何如。未免王融笑，甘为武子愚。
除夜三首·其三
作者：王鏊
朝代：明

明朝成四十，万事付因循。乍见少而老，相随病与贫。年年仍故我，得得且随人。鲍叔能知己，王融莫笑人。
除夜三首·其二
作者：王鏊
朝代：明

明朝成四十，学道得蹉跎。世事只如此，流光奈尔何。发从前日短，愁向此时多。独饮屠苏酒，临风一浩歌。
陪夏宪副正夫游石湖
作者：王鏊
朝代：明

东风湖上试春衫，树杪飞桥破石岩。废宅草深悲往事，断碑苔没认馀劖。上方云影层层塔，震泽波光隐隐帆。吊古登高兴无限，归途西日在松杉。
雨中对梨花四首
作者：王鏊
朝代：明

一年花事又阑珊，自笑閒官不得閒。小巷梨花三日雨，一枝犹得举杯看。谁道园中少物华，桃花开尽到梨花。霏微小雨添颜色，不用人家锦障遮。空庭香雪夜生辉，除却梅花见总非。一种风情还自别，始知西子胜杨妃。佳人默默立春寒，细雨轻风缟袂单。玉质似嫌脂粉涴，残妆净洗觅人看。
雨中对梨花四首·其一
作者：王鏊
朝代：明

一年花事又阑珊，自笑閒官不得閒。小巷梨花三日雨，一枝犹得举杯看。
雨中对梨花四首·其三
作者：王鏊
朝代：明

空庭香雪夜生辉，除却梅花见总非。一种风情还自别，始知西子胜杨妃。
雨中对梨花四首·其二
作者：王鏊
朝代：明

谁道园中少物华，桃花开尽到梨花。霏微小雨添颜色，不用人家锦障遮。
雨中对梨花四首·其四
作者：王鏊
朝代：明

佳人默默立春寒，细雨轻风缟袂单。玉质似嫌脂粉涴，残妆净洗觅人看。
雨后长安街忽成巨浸
作者：王鏊
朝代：明

大雨西来势压山，长衢浩浩起波澜。始知沧海桑田变，只在阴晴反覆间。
雨窗诗意
作者：王鏊
朝代：明

对床一夜彭城雨，流落千秋伯仲情。镫火五更双梦短，江湖万里一身轻。吴云未薄燕鸿冷，蓟树初残越鸟惊。我亦缅怀终鲜恨，西堂独夜正愁生。
雨钱
作者：王鏊
朝代：明

苍天似悯斯人困，故向云中撒与钱。钱若了时民又困，何如只赐与丰年。
雪
作者：王鏊
朝代：明

二月燕南煖未归，晚风吹雪弄霏霏。乘春且作丰年瑞，和月还为午夜辉。重压竹枝低欲折，轻兼柳絮湿还飞。小臣欲拟阳春曲，燮理何人秉化机。
雪后有怀小适园三首
作者：王鏊
朝代：明

小圃今何在，锅腔路已苔。竹摧搀柳径，石重压花台。不见羊羔饮，聊将榾柮煨。拥门三尺雪，乘兴有谁来。小圃今何似，还成步步瑶。兴如行灞岸，愁似泊枫桥。饥啅鸟啼柳，迷寻鹿覆蕉。悬知连日雪，小径没人腰。小圃今何有，犹闻白雪歌。未论金作谷，聊诧玉为柯。问字人来少，窥檐鸟下多。雪中吾欲去，兴尽奈渠何。
雪后有怀小适园三首·其一
作者：王鏊
朝代：明

小圃今何在，锅腔路已苔。竹摧搀柳径，石重压花台。不见羊羔饮，聊将榾柮煨。拥门三尺雪，乘兴有谁来。
雪后有怀小适园三首·其三
作者：王鏊
朝代：明

小圃今何有，犹闻白雪歌。未论金作谷，聊诧玉为柯。问字人来少，窥檐鸟下多。雪中吾欲去，兴尽奈渠何。
雪后有怀小适园三首·其二
作者：王鏊
朝代：明

小圃今何似，还成步步瑶。兴如行灞岸，愁似泊枫桥。饥啅鸟啼柳，迷寻鹿覆蕉。悬知连日雪，小径没人腰。
青山
作者：王鏊
朝代：明

青山上有一片石，我醉欲眠此其席。举眼望天天黑色，世间何处有此适。歌声不断云自飞，天风飘飘吹我衣，山雨欲来还不归。
静观楼成众山忽见
作者：王鏊
朝代：明

山居尽日不见山，楼上山来自何处。中峰独立群峰随，头角森森出林树。澄湖万顷从中来，浪捲三山欲飞去。得非奋迅从地出，无乃飞腾自天下。我来楼上何所为，长日观山与山语。东风吹醉还吹醒，山自为宾我为主。
韩亚卿贯道见示屠冢宰诸公倡和之作
作者：王鏊
朝代：明

零落诸公几束金，纷然抱示惬初心。风流自可怀前辈，倥偬何曾得寸阴。馀韵已高那可跂，旧盟虽冷尚堪寻。萧萧风叶厢房晚，索莫空为拥鼻吟。
韩侍郎庭中芍药盛开
作者：王鏊
朝代：明

露浥红香湿未乾，绿阴深静护彫阑。频来未许重门掩，色重谁将碎锦攒。剪伐无心还比召，带围有兆亦同韩。道人自是忘情者，莫作当年侍史看。
韩文公勘书图
作者：王鏊
朝代：明

墟落新凉对勘书，士龙临此意何如。江南亦有韩熙载，到处人传夜宴图。
韩文公蓝关图
作者：王鏊
朝代：明

韩公不信佛，肯信世有仙。牡丹花上谁所赋，一朝雪拥蓝田关。阿湘幻化有如此，神仙灼灼在眼前。使公一语稍低屈，携手同行良非难。胡为骑马浪自苦，祗令收骨江之边。乃知此公胸中屼峍有壮气，抵死不肯从湘言。当时果州有谢女，白昼居室生云烟。须臾上升众所见，公谓魑魅物怪其逢旃。后来儒者颇好异，遂令末世坎离龙虎纷纷传。乃知韩公不可及，泰山北斗不独文章然。
韩见和复次韵
作者：王鏊
朝代：明

官曹苦鲜悰，簿领纷然积。不有同心人，窘然坐拘迫。泠泠朱丝弦，韵写秋泉滴。早朝行连裾，暮衙语对席。新诗每见投，古淡似张籍。推诚两相予，心肺无间隔。君如千丈松，独立万仞壁。而我独何为，一旦为旧识。尚有少堪疑，扬雄太岑寂。
顾氏三辰堂
作者：王鏊
朝代：明

顾野王家学有传，一经休说汉韦贤。风云惯得从龙便，岭峤争誇睹凤先。天上星躔真有数，吴中谶语不其然。高堂要见三为四，屈指从今又几年。
顾都宪竹间书屋
作者：王鏊
朝代：明

淮之水，去悠悠，君家正住淮水头。宅边不种凡草木，修竹森森如立玉。年深春雨长儿孙，遂使长淮比淇澳。竹间有屋小如舟，积书之多如邺侯。手开三径谁许到，只有二仲时从游。我生好竹仍好书，何年归去山中居。俯看书，仰看竹，家无一钱心亦足。
题五同会诗后
作者：王鏊
朝代：明

閒情未逐云归岫，佳会初逢日在奎。但许兼谟居席末，还如无已在江西。乡邦自昔谁同会，人事从来苦不齐。南北故交风雨散，我来诗句若为题。
题任月山饮饲图
作者：王鏊
朝代：明

韩生画马不画骨，月山七马何峍崒。世俗纷纷方举肥，谁收冀北空群物。连钱凿蹄黄金羁，圉人饮饲勤莫辞。一朝拂拭横门道，逐电追风君始知。
题四皓图
作者：王鏊
朝代：明

蒲轮应召出商颜，汉嗣濒危即日安。若使四翁终羽翼，肯教雌雉变凰鸾。
题夏正夫游石湖虎丘诗卷
作者：王鏊
朝代：明

石湖烟水虎丘雨，上国还从卷里看。高人过作十日饮，故事留与他年观。亦知南国有西子，谁谓东山无谢安。更欲相从寻胜处，高崖磨认墨痕残。
题手植树
作者：王鏊
朝代：明

城南乞得野人栽，小垡和云手自培。半尺垂垂今十丈，主人犹自未归来。
题旧写真
作者：王鏊
朝代：明

莫言故我非今我，只恐前身异后身。自是壶丘生不定，丹青虽妙若为真。
题画
作者：王鏊
朝代：明

杏花如雪满长安，起视星河夜未阑。为惜秾华宛相似，临风先折一枝看。坐看冰轮碾玉池，夜深欲去更迟迟。广寒宫里谁为伴，特为姮娥住少时。
题画·其一
作者：王鏊
朝代：明

杏花如雪满长安，起视星河夜未阑。为惜秾华宛相似，临风先折一枝看。
题画·其二
作者：王鏊
朝代：明

坐看冰轮碾玉池，夜深欲去更迟迟。广寒宫里谁为伴，特为姮娥住少时。
题画牛 其一 李密
作者：王鏊
朝代：明

牛背蒲鞯稳若舟，吾伊声里触前驺。当时项羽成何事，能使郎君读未休。
题画牛 其三 丙吉
作者：王鏊
朝代：明

问喘轩车驻道周，不因群斗少迟留。若言燮理成虚语，试问齐王觳觫牛。
题画牛 其二 牛弘
作者：王鏊
朝代：明

背卧斜阳龀短刍，箭锋犹带血模糊。家人不用惊相报，且读床头一卷书。
题画牛 其四 刘宽
作者：王鏊
朝代：明

轭牛解去旋来归，惭负富轩罪莫违。楚国有弓谁得失，骊黄宁辨是耶非。
题画牛·李密
作者：王鏊
朝代：明

牛背蒲鞯稳若舟，吾伊声里触前驺。当时项羽成何事，能使郎君读未休。背卧斜阳龀短刍，箭锋犹带血模糊。家人不用惊相报，且读床头一卷书。问喘轩车驻道周，不因群斗少迟留。若言燮理成虚语，试问齐王觳觫牛。轭牛解去旋来归，惭负富轩罪莫违。楚国有弓谁得失，骊黄宁辨是耶非。
题秉之塘桥新楼
作者：王鏊
朝代：明

惠连特地起高楼，准拟常时上相游。林屋两峰从海涌，太湖万顷接天流。日陈六艺兼诸史，势压三山与十洲。无限风光无限思，赋才须是仲宣优。
题竹赠陈御史瑞卿
作者：王鏊
朝代：明

玉立娟娟不受尘，昆山惯与竹传神。冰霜高节知难并，捲赠乌台铁面人。
题西湖春景
作者：王鏊
朝代：明

吴山下瞰西湖水，山外青山相对起。前朝遗迹何处寻，高下亭台花雾里。又闻西域灵鹫峰，飞堕西湖东岸东。穿花映柳隐复见，游人如在锦绣之丛中。上天竺，下天竺，三十六峰如立玉。钱塘潮涌雪山来，海门巨浪高如屋。我生山水夙所好，咫尺钱塘未曾到。未曾到，神先游。画里见山如旧识，前身已似到杭州。何当一日命小舟，载我西湖湖上头。遍览东风十二楼。
风琴
作者：王鏊
朝代：明

天风泛弦弦自鸣，案间云影波纹惊。非韶非濩非咸英，依然谁唱还谁赓。不为音节音节成，乃知自有无声声，一洗世上琵琶筝。
飞仙图
作者：王鏊
朝代：明

若有人兮来自天，云为冠帔星为钿。九霞袂带霓辎軿，幡幢缭绕笙箫阗。双成拥后飞琼前，绰约似是瑶池仙。玉山之南半山主，主人已去有贤姥。冰霜之操节独苦，精诚动天天应许。有桃如斗枣如瓜，纷天仙兮以媵女。九还七返仙家丹，坐令白发回朱颜，贤姥之寿齐南山。
饮云龙山放鹤亭
作者：王鏊
朝代：明

把酒高亭迟日晴，青山无限赴彭城。地横西楚英雄气，水泻南徐感慨声。燕子楼前春草合，虎牢关外暮云生。不知放鹤人何在，辽海茫茫万里情。
饮徐氏新楼
作者：王鏊
朝代：明

家住西峰第几坳，青山重叠水周遭。朝来爽气归吟笔，岁暮轻寒著缊袍。地势欲凭湖面阔，天窥空讶月轮高。十年尘土京华梦，烂醉君家玉色醪。
饮德州郑主事分司园亭
作者：王鏊
朝代：明

绿阴深处著幽亭，檐下流泉诘屈经。暑雨炎风空作势，倦途尘思豁然醒。蜀中妖鸟何年至，吴下征帆半日停。见说云州烽未熄，谁能举矢射狼星。
饮横山吴氏醒酣亭
作者：王鏊
朝代：明

孤云落日鱼龙界，横山又在孤云外。一朝坐我横山中，回顾反觉人寰隘。就中最爱吴家亭，浪花堆里一点青。干山在南绍山北，亭山正直中间停。天风飘飘吹我袂，自觉蓬瀛不难至。安得刘伶李白共此举瑶觞，百川吸尽无由醉。
饮陈以严颔孙堂
作者：王鏊
朝代：明

云母屏深烛影斜，德星还聚太丘家。庭前玉树森森立，池上超宗敢漫誇。
香山
作者：王鏊
朝代：明

百二河山势自西，芙蓉朵朵插天齐。九重日上黄金阙，十里人行白玉堤。政改辽金元殆尽，气凌韩赵魏皆低。要当尽览全燕胜，绝顶同君一一跻。
鹦鹉二首
作者：王鏊
朝代：明

正坐多知巧言语，终年羁绁在华堂。不如尺鴳藩篱畔，高下枋榆自在翔。我欲开笼纵汝飞，陇山虽远尚堪归。归时莫更多言语，浪说人间是与非。
鹦鹉二首·其一
作者：王鏊
朝代：明

正坐多知巧言语，终年羁绁在华堂。不如尺鴳藩篱畔，高下枋榆自在翔。
鹦鹉二首·其二
作者：王鏊
朝代：明

我欲开笼纵汝飞，陇山虽远尚堪归。归时莫更多言语，浪说人间是与非。
黄勉之明水草堂
作者：王鏊
朝代：明

虎阜峭奔入，天平秀特分。轩窗通映水，几席欲生云。读易已忘易，攻文不倚文。闭门方习静，非是故离群。
鼠须笔
作者：王鏊
朝代：明

顾兔猩猩两秃翁，时来鼠辈亦成功。临池脱颖偏宜我，凭社为妖且贯戎。觅伴好依居默氏，册勋应作管城公。太仓纵是无忧地，争似流芳汗简中。
丙寅春三月至皂林驿晨霜如雪
作者：王钝
朝代：明
体裁：五言律诗

江南三月半，草际尚铺霜。料峭人犹怯，乖违事可伤。春风虚馆舍，冬月旧衣裳。总是调元责，何劳问彼苍。
中秋不见月
作者：王钝
朝代：明
体裁：七言律诗

白苧衫轻不耐凉，满庭疏雨月无光。山河影没秋才半，鼓角声寒夜未央。丹药杵閒玄兔歇，桂花香霭素娥藏。乘槎便欲浮银渚，乞取清辉照四方。
云居庵
作者：王钝
朝代：明
体裁：七言律诗

三茅观右辟禅居，脩竹长松画不如。佛阁倚天尘世少，僧窗留月镜台虚。淡烟翠霭无还有，苍狗浮云捲复舒。却笑无心来出岫，为寻真境藉肩舆。
偶书
作者：王钝
朝代：明
体裁：古风

客从蜀道来，偪仄连云步。栈高天与齐，复值悲风暮。心旌屡动摇，毛发森然竖。徬徨无所之，颠沛同朝露。幸安平地居，誓不出庭户。如何好事人，强迫风涛路。见者笑无知，行者非不惧。居易以俟命，行藏安所遇。
元日乌撒
作者：王钝
朝代：明
体裁：七言律诗

二十三年洪武春，自怜常作远游人。椒觞阻荐萱堂酒，剑佩空沾驿路尘。万里云南新报捷，千场塞北旧伤神。绵绵乌撒青山外，笑煞华筵庆寿宾。
写怀
作者：王钝
朝代：明
体裁：古风

嗟予蓬梗身，居灶无黔突。道路行难尽，山水看来熟。回首望白云，老泪空盈目。闽关告在迩，日远黄茅屋。母衰难就养，子幼未抚育。浩然天壤间，何以慰幽独。乾坤会清宁，奇材秉钧轴。于焉返衡门，归耕乃吾福。
唐人牧马图
作者：王钝
朝代：明
体裁：古风

兔髯香染松烟湿，腕底龙媒惊霹雳。云笺半幅秋水横，霜蹄晓踏荣波立。圉人持箠唐衣冠，恍疑毛仲临雕鞍。当时骏骨岂易得，遗形独赖曹与韩。我今按图叹奇绝，真如目睹双騠駃。忆昔吴门疋练过，光芒闪烁明于雪。夫何路险盐车随，伯乐不遇知者谁。又思燕台有高价，郭隗一去无良媒。华阳春雨生芳草，水暖沙平浑不扰。此图此景着意深，冀北凡群愁欲老。
回大名黄金堤
作者：王钝
朝代：明
体裁：七言律诗

黄金堤上柳如烟，中有人家屋数椽。牛犊放将春暮草，儿童耕遍雨晴田。落花流水非尘迹，舞燕啼莺若洞天。此处更无官府扰，也应刘阮误求仙。
太康道中
作者：王钝
朝代：明
体裁：五言律诗

城郭千年旧，村墟百战馀。客途迷草径，民舍结茅庐。野烧惊文雉，河冰带锦鱼。莫轻伤往事，空惹泪沾裾。
宁乡夜雪
作者：王钝
朝代：明
体裁：七言律诗

雪敲庭竹韵萧萧，衾铁生寒转寂寥。蜀道难行山更险，乡关无信地应遥。旅怀浑似乌惊月，世事还如鹿覆蕉。莫把青铜临晓看，朱颜今夜半成凋。
安化山行二首
作者：王钝
朝代：明

万山高处雨声寒，倦客天涯兴已阑。地隔湖湘书故远，云连巴蜀道应难。曾悲夜月青衫湿，又怯秋风白苧单。松菊成荒归未得，病躯深悔误儒冠。山行苦厌路横斜，历遍湖湘未到家。雨脚傍人云碍马，树根成磴地蟠蛇。老添鬓发茎茎雪，秋染枫林树树霞。陟屺望来空泪眼，雁书何日到天涯。
安化山行二首·其一
作者：王钝
朝代：明
体裁：七言律诗

万山高处雨声寒，倦客天涯兴已阑。地隔湖湘书故远，云连巴蜀道应难。曾悲夜月青衫湿，又怯秋风白苧单。松菊成荒归未得，病躯深悔误儒冠。
安化山行二首·其二
作者：王钝
朝代：明
体裁：七言律诗

山行苦厌路横斜，历遍湖湘未到家。雨脚傍人云碍马，树根成磴地蟠蛇。老添鬓发茎茎雪，秋染枫林树树霞。陟屺望来空泪眼，雁书何日到天涯。
密县令号苇巢
作者：王钝
朝代：明
体裁：七言律诗

结苇栖身太古淳，华堂几见海飞尘。笑携琴鹤为良友，拟卜云松作近邻。白露惯经霜叶老，秋风难破屋茅贫。芳馨自可同兰室，舒卷从来别有春。
延平道中
作者：王钝
朝代：明
体裁：七言绝句

红红白白满山花，万品争春亦可嗟。我欲问名浑不晓，方知生意浩无涯。
彭泽忆古
作者：王钝
朝代：明
体裁：五言律诗

五柳今何在，孤城夕照间。折腰羞为米，矫首赋归山。出岫閒云懒，投林倦鸟还。岁寒篱下菊，犹有傲霜颜。
正旦与同寅游虎跑寺
作者：王钝
朝代：明
体裁：五言律诗

联辔出城西，山光水色低。客怀高鸟过，人迹乱云迷。绿树藏僧寺，苍苔印马蹄。归来头上雨，催句路成泥。
益阳道中
作者：王钝
朝代：明
体裁：五言律诗

山行将半载，两过益阳军。废宅消兵燹，荒田照夕曛。马冲松岭雾，鸟动竹溪云。心为陶甄迫，寒泉耳倦闻。
神光寺
作者：王钝
朝代：明
体裁：七言律诗

山上祗园小市廛，最奇城郭绕林泉。天开图画三千界，海劫桑田几万年。老观云嵓留虎卧，定光雷石起龙眠。独怜有发僧何异，无计来参面壁禅。
秋江钓隐图
作者：王钝
朝代：明
体裁：古风

红叶照青山，空江净如练。危矶绕寒水，钓客乃时彦。风吹布褐单，露滴竿头线。鱼肥食亦美，淡然无所羡。尘鞅幸不羁，何虑身名贱。回首顾茅檐，妻孥日相见。就中有真乐，风波看欲遍。白鹭与沙鸥，慎莫非熊荐。
胡琴行
作者：王钝
朝代：明
体裁：古风

馆陶巡简鄩州客，煮酒烹羊留悦怿。席前白发老伶人，手操胡琴声裂帛。初如岩溜响秋风，又若林莺调晓舌。嘤嘤咿咿离鸾鸣，切切嘈嘈丹凤别。座中万壑松涛生，鹤梦惊回山月白。忆昔戎王马上弹，紫塞风寒霜草折。旃庐再鼓明姬愁，黑河水浅波声咽。流落中原今几年，北鄙宫商犹未绝。高山流水更无闻，别恨离情转悲切。我胸磊落虽难平，自许肝肠如削铁。肯为儿女生悲酸，泪痕轻渍青衫血。君不见江州司马好襟怀，至今恨压浔阳月。
腊月二十五日食竹笋菜薹因以记之
作者：王钝
朝代：明
体裁：七言律诗

可怪湖南气候偏，隆冬草木绿参天。菜花开遍江头圃，竹笋穿通岭外田。空谷鸟啼无雪积，清流鱼跃少冰坚。当时孝子称王孟，难显啼寒卧冻贤。
至平泉
作者：王钝
朝代：明
体裁：五言律诗

为爱平泉景，依稀类午芹。龙祠新壮观，孔庙旧遗文。村舍鱼鳞次，山泉燕尾分。独怜崖畔柏，晚翠碍行云。
蒙亳道中
作者：王钝
朝代：明
体裁：五言律诗

半生空落魄，千里几迍邅。有梦庄周蝶，无缘老子仙。草花开霁雪，野树郁晴烟。风景乡关近，毋劳听杜鹃。
过严陵台
作者：王钝
朝代：明
体裁：古风

先生汉隐者，志不事王侯。炎刘甫中兴，绝迹依巢由。一竿钓烟雨，淡然披羊裘。物色时见访，意尚山水留。客星动薇垣，于焉近宸旒。帝欲与共治，张目无所酬。浩然拂袖归，笑抚桐江流。吁微包荒量，苦节何能周。高台倚云汉，无复纶与钩。清风久不磨，汉德同悠悠。我适过其下，写此舒离忧。
过武夷山
作者：王钝
朝代：明
体裁：七言律诗

清江碧嶂武夷山，快我平生爱慕间。始信神仙真窟宅，恍疑猿鹤有乡关。光生丹井烟霞重，雨过虹桥翠黛閒。却笑蓝舆远游客，偷寻泉石慰衰颜。
过湘潭
作者：王钝
朝代：明
体裁：七言律诗

短棹轻蓑汎汎舟，满江烟雨雪初收。天旋岸转疑行马，心旷神閒愧野鸥。云抹山腰凝暮霭，浪添沙觜漾春流。不知何处归帆急，远挂潇湘一段愁。
过直沽
作者：王钝
朝代：明
体裁：七言律诗

直沽东望海茫茫，北运当年亿万粮。吴地广收新䆉稏，燕云难护旧帆樯。潮生海月人烟静，浪捲秋风水气凉。苇屋野人垂泪说，雕梁画栋久成荒。
过苏州无锡
作者：王钝
朝代：明
体裁：五言律诗

溪桥浑甃石，野渡尽横船。旅驿三吴会，人家一辋川。春潮随急雨，晚树淡轻烟。莫说江南好，翻愁听杜鹃。
过赵州
作者：王钝
朝代：明
体裁：七言律诗

兵后人家住近屯，数椽茅屋不成村。开渠旋引山头水，编竹常修舍外门。烟火比邻新聚乐，干戈遍地旧伤魂。太平有象今伊始，好学尧民答圣恩。
过钱清驿询其故乃汉会稽太守刘宠弃钱之所也
作者：王钝
朝代：明
体裁：古风

钱清题驿额，往事人未忘。昔云刘会稽，为政循且良。山村犬不吠，境土乐耕桑。瓜代期不去，士民徒徬徨。欲留留未得，饯别别可伤。慇勤举槃实，而乃具孔方。嗟彼田舍翁，心诚礼未当。贤哉刘会稽，遇之何周详。不矫亦不激，义气若春阳。怡然选其最，谢去投沧浪。水以钱愈清，钱以水亦彰。寥寥千载下，孰不诵遗芳。传舍并坦途，轺车走周行。好询钱清故，刻骨铭肝肠。异时任司牧，肯染铜臭殃。
雪中作
作者：王钝
朝代：明
体裁：七言律诗

冻结冰壶一样奇，银河冰剪玉花飞。山中自是迷樵径，水际应难认钓矶。道路有尘俱皎洁，园林无树不芳菲。骑驴且莫寻梅看，醉卧村翁正掩扉。
雪中忆旧岁
作者：王钝
朝代：明
体裁：七言律诗

匝地彤云玉屑霏，园林无处不芳菲。逋仙兴在梅花老，谢女才高柳絮飞。山市冷迷樵子径，江村寒压钓翁矶。却思去岁文园醉，半夜醒来尚着衣。
题戒上人万松巢
作者：王钝
朝代：明
体裁：七言律诗

万个长松障俗缘，岁寒贞节要同坚。裁云补衲山馀晷，留鹤为宾月在天。眼底雪霜空似玉，耳边琴瑟本无弦。莫教风送江涛急，只恐声繁聒老禅。
题画三首
作者：王钝
朝代：明

水色山光别样天，人家篱落小溪边。无由携杖寻春去，漫著衰翁忆辋川。数椽茅屋傍重山，流水桃花隔世间。溪上有人方待渡，柳阴那许小舟閒。古木千章屋数椽，此君颜色最宜怜。怡情不独琴书事，隔断红尘有翠烟。
题画三首·其一
作者：王钝
朝代：明
体裁：七言绝句

水色山光别样天，人家篱落小溪边。无由携杖寻春去，漫著衰翁忆辋川。
题画三首·其三
作者：王钝
朝代：明
体裁：七言绝句

古木千章屋数椽，此君颜色最宜怜。怡情不独琴书事，隔断红尘有翠烟。
题画三首·其二
作者：王钝
朝代：明
体裁：七言绝句

数椽茅屋傍重山，流水桃花隔世间。溪上有人方待渡，柳阴那许小舟閒。
题襄县张医人所藏续弦图
作者：王钝
朝代：明
体裁：古风

伊人在空谷，洒落非尘襟。写怀无俗物，手摩峄阳琴。况有芝兰客，赏玆山水音。松风起坐隅，寒泉泻遥岑。檿丝忽断绝，怆彼听者心。安得鸾胶续，一洗桑间吟。
煮土行
作者：王钟灵
朝代：明
体裁：古风

董泽之浸汇为川，弥望斥卤不可田。匝地居民数百户，谋生谁敢听自然。哀哉惮人不惜力，各辟町畦成陌阡。辘轳转落三更月，激高就下掘井泉。南风薰兮地气作，圹野会增灶底烟。非硝非盐煮作卤，瓮片擎出色色鲜。肩挑牛运亦日利，龟手茧足只自怜。阴风怒号鬼火起，畚帚交加夜不眠。农隙作苦无暇晷，多少晨昏起看天。猾胥祗取充赋额，忍使不毛也税钱。从此小人无馀利，剜却心头医眼前。
水竹居为朱克恭赋
作者：王钧
朝代：明
体裁：七言律诗

文采风流偶晋贤，由来踪迹托林泉。候门童子清如鹤，留客轩窗小似船。锦鲤寄将书咫尺，綵鸾飞下月婵娟。何时把酒同烧笋，却访东坡笑渭川。
南柯子·雨花台上远望
作者：王铎
朝代：明
体裁：词

山色何人扫，十分淡不流。眼中无复景阳楼。几叶孤帆东下、蓼花洲。说法今何在，闲花满地秋。游人还惹古今愁。飞去白云依旧、古松留。
无
作者：王铎
朝代：明
体裁：联

万事不如杯在手；一年几见月当头。
梅花引·漫兴
作者：王铎
朝代：明
体裁：词

晓风酸。野云残。一夜幽怀人倚栏。意千般。意千般。壮志悲歌，空谈宝剑环。半生鹿鹿头添雪。牢骚空对檐前月。想青山。想青山。知己难言，溪边流水闲。
芙蓉泮联
作者：王铎
朝代：明
体裁：联

花间渔艇近；水外寺钟微。
踏莎行·书斋
作者：王铎
朝代：明
体裁：词

微暑初生，新香乍袅。枣花开处莺声小。起来无事意幽幽，山光不管离人老。世事茫茫，流年杳杳。镜中慵把朱颜照。楼头燕断梦魂迷，故园户外堆芳草。
同明卿访仲佩王孙夜话
作者：王锡命
朝代：明
体裁：五言律诗

谁知帝者裔，别有烟霞姿。问字不载酒，谈经能解颐。楼高仍对竹，山静且临池。清夜但安坐，凉风生露葵。
游黄华
作者：王锡命
朝代：明
体裁：五言律诗

空山澄夕霁，野景散秋阴。云树迎飞盖，香花出梵林。镜台仙迹绝，石涧碧萝深。酌酒临流水，烟霞落满襟。
酬林从吾年丈
作者：王锡命
朝代：明
体裁：五言律诗

颇怪幽栖者，偏怜浪迹人。耽诗翻是癖，纵酒未嫌贫。芋栗山租足，鱼虾水馔新。向来梅径畔，应与鹤相亲。
南歌子·游仙词
作者：王锡爵
朝代：明

月色依微照，云光浅淡流。卷帘同上最高楼，试看海天万里、好清秋。酌酒金螺小，调笙玉指柔。更深鹤背冷飕飕，劝我今朝且住、莫归休。
南歌子·游仙词
作者：王锡爵
朝代：明
体裁：词

月色依微照，云光浅淡流。捲帘同上最高楼，试看海天万里、好清秋。酌酒金螺小，调笙玉指柔。更深鹤背冷飕飕，劝我今朝且住、莫归休。
壬辰秋日高邮待诏即事
作者：王锡爵
朝代：明
体裁：五言律诗

惭愧春明别，依然物色新。风云真遇主，骸骨岂谋身。市骏黄金尽，筹边赤羽频。总关游子念，其奈倚闾人。
杏花双燕图
作者：王锡爵
朝代：明
体裁：七言律诗

上苑丹葩照五云，乘风紫燕自为群。乾坤不限阳和色，花鸟同娱化日曛。对语琼林频送喜，衔泥瑶圃竞寻芬。他时还应高禖候，百子枝头祝圣君。
渔家傲
作者：王锡爵
朝代：明
体裁：词

芦荻萧萧秋正晚。小舟移处沙汀浅。藕嫩鱼肥莼更软。新酒煖。妻儿列坐周船板。明月满江风似剪。夜寒添著蓑衣短。漫酌缓斟知几碗。星斗转。一声横笛青山远。
牧牛
作者：王锡爵
朝代：明

垄上归来跨牸行，扬鞭遥指暮云生。明朝共把春犁去，闻道君王欲省耕。
眺杯湖寻元次山宅
作者：王锡爵
朝代：明
体裁：古风

肃舲下湘渚，巉石当其崖。清川带烟霞，碧岑远尘埃。回冈秀林木，触处崇亭台。昔闻漫郎氏，卜筑溪山隈。风月满户牖，吟弄集朋侪。钓石隐磻溪，梧琴调徂徕。斯人不可作，高标遗九陔。岩岩十丈碑，千古无苍苔。我行滞江皋，郁抱终以开。徘徊且登眺，白云入我怀。寄语赏心客，明年还复来。
菩萨蛮·饮村舍
作者：王锡爵
朝代：明
体裁：词

翠屏叠叠知多少。小桥斜去西流绕。茅屋几人家。桃花和李花。疏篱遮短短。扑鼻香醪满。燕子一双低。樽前坠湿泥。
题成祖四骏图 其一 龙驹
作者：王锡爵
朝代：明
体裁：古风

玉勒绣缠鬃，天厩出真龙。报恩苟得所，宁论剑戟锋。是时元戎方首路，霜毛血溅仍驰骛。将军抽矢前致词，愿言不忘射钩时。
题成祖四骏图 其二 飞兔
作者：王锡爵
朝代：明
体裁：古风

白沟昔合围，龙驾忽三易。不成玄武阵，宁标飞兔迹。髵䰄渍血汗成珠，此时七萃纷前驱。即今宛马西来道，试看茫茫白沟草。
圣驾临雍恭纪二首·其一
作者：王锡衮
朝代：明
体裁：五言律诗

乍挹方诸水，来湘泮水芹。金枢澹华月，玉露展萧辰。俎豆三千士，都俞十九人。公庭看万舞，未许羽衣陈。
圣驾临雍恭纪二首·其二
作者：王锡衮
朝代：明
体裁：五言律诗

朴学皋谟古，昌言圣主聆。硬黄摹猎碣，淡墨捧名经。胄子齐欢洽，真儒足典型。自今隆祀典，常照简编青。
渡盘江铁桥
作者：王锡衮
朝代：明
体裁：古风

盘江始自武浔泬，奔流万里势滐滐。两岸雄关插碧天，一线羊肠山巀嵲。浪触云流倒泻来，逆望澎湃无时辍。几载舟人登棹艰，风急沿溯心胆裂。天生英杰拯民溺，独创慈航志已决。对此江神誓此身，一片精诚鬼神彻。飞梯何须藉鳌背，金绳直嵌山之侧。横空贯索插云蹊，补天绝地真奇绝。曾闻罗浮道士作浮桥，风雨薄蚀虞飘折。又闻飞阁用石盐，百年那得坚如铁。嗟哉我公为禹之功臣，奚止云商家之舟楫。祇今南北去住无望洋，直令万□怀明德。
宫词
作者：王镒
朝代：明

雨过河光雁影遥，银床冰簟自秋宵。长门杨柳摇残月，报道君王已视朝。
太和宫
作者：王镕
朝代：明
体裁：五言律诗

太乙漓元气，中原独此山。神功移阆苑，帝力壮仙寰。嶂合茅堂杳，林回野色閒。烟霞酬夙志，解组扣松关。
水竹居为朱克恭赋
作者：王镛
朝代：明
体裁：七言律诗

碧水澄潭自作洲，琅玕多种屋东头。旋烧新笋当茶灶，时斫嘉鱼上钓舟。客至好从明月饮，居閒何必五湖游。我家旧在梅溪上，遥忆清风度早秋。
与客夜登开利寺观鹅亭
作者：王问
朝代：明

野寺寒云外，犹传晋永和。逢君非有约，踏月偶相过。废沼水棱浅，荒亭霜气多。怀思倚栏者，书罢独笼鹅。
与杨世卿徐顾二生至宝界山居
作者：王问
朝代：明

遥水映微旭，湿云犹在山。幽居隐深谷，空濛烟树间。岁序忽复变，樵歌常自闲。与子不忍去，踌躇暮方还。
与诸从游登燕子矶
作者：王问
朝代：明
体裁：古风

西曹日休暇，出郭偕所欢。朝云结轻阴，微雨洒缨冠。历石乃澄霁，始惬昭旷观。隔浦净风烟，上流明百峦。回眺都城壮，皇图正全安。列堠靡一警，军跸静江干。将军肆高会，虎士有余间。智者见日中，君子防未患。吾无东山略，能不怀素餐。
与诸从游登燕子矶
作者：王问
朝代：明

西曹日休暇，出郭偕所欢。朝云结轻阴，微雨洒缨冠。历石乃澄霁，始惬昭旷观。隔浦净风烟，上流明百峦。回眺都城壮，皇图正全安。列堠靡一警，军静江干。将军肆高会，虎士有余间。智者见日中，君子防未患。吾无东山略，能不怀素餐。
与诸从游登燕子矶
作者：王问
朝代：明

西曹日休暇，出郭偕所欢。
朝云结轻阴，微雨洒缨冠。
历石乃澄霁，始惬昭旷观。
隔浦净风烟，上流明百峦。
回眺都城壮，皇图正全安。
列堠靡一警，军？静江干。
将军肆高会，虎士有余间。
智者见日中，君子防未患。
吾无东山略，能不怀素餐。
东郭见故人
作者：王问
朝代：明

笋舆出东郭，青阳应初候。融气薰林皋，灵风在襟袖。行至野田中，角角闻雉雊。偶见支颐人，执手叹耆旧。
临高台送乔景叔之金陵
作者：王问
朝代：明

临高台，瞻帝里，五侯七贵歌钟起。陌上黄尘飞塞天，大车央央续车前。朝游斗鸡坊，暮入长楸里。少年宝剑青丝囊，锦帐如云百余里。临高台，岁将暮。西风川上旌，吹向维扬渡。金陵草色半青青，槛外长江百丈清。白鹭洲前官舸发，石头城下暮潮平。回眺雒城中，万事予何有。身上鹔鹴裘，可换新丰酒。为予买却清江槎，逢君须及白门花。江上莼鲈秋更美，早看君去倍思家。
久雨新霁访施子羽洞虚道院
作者：王问
朝代：明

迢递思吾子，春晴坐绛纱。回风凄径竹，积雨滞林花。落日过仙院，吹笙隔紫霞。相逢不尽意，一倍惜年华。
九里泾怀陈山人
作者：王问
朝代：明

扰扰风尘后，重来泾上宫。门临寒水次，秋尽叶声中。岁序忽复暮，幽怀谁与同。思君西岭下，蓬户掩深松。
书似楼卷呈古冲太宰
作者：王问
朝代：明

君不见沧海沤，聚珠如山瞥眼收。又不见青山云，长空去住徒氤氲。人生如寄亦何有，世上荣华只翻手。五陵原上秋田儿，昔日华驹金作羁。秋风萧萧吹白草，空留径路令人悲。咸阳宫殿亦消歇，麟阁云台总骚屑。世上认假皆成真，鹿梦还从梦中说。君家茅屋山之幽，仿佛天边十二楼。溪风徐来帘上钩，落叶满山松竹秋。何时与君携手登上头，当窗浩歌消百忧。胡为劳形死不休，醉看蜃海成山丘。
元夕
作者：王问
朝代：明

南国首时雍，共此清夜娱。倾城出游观，士女塞庄衢。灯火九霄通，绮纨三市俱。就中谁最奢，五侯声价殊。过门夸结乘，入市耀先驱。邀宾高堂上，酒浆盈玉壶。燃灯如白日，照耀红氍毹。歌曲绕飞梁，舞者名都姝。中厨荐丰膳，枥下秣华驹。清漏渐向尽，但乐不知徂。
南庄示子侄
作者：王问
朝代：明

归来南城隅，幽怀似堪写。言有二子俱，岂谓俦侣寡。庭花发故丛，新雏乱檐瓦。日抽架上书，方春已徂夏。出户更萧散，瞩目向平野。人耘舍北田，鸟泛青蒲下。乔木荫古台，长日自休暇。吾自爱吾庐，非因傲世者。
南庄观获作
作者：王问
朝代：明

畇畇上田，粒养岁所需。黾勉事朝夕，聊尔谋一盂。归来已十年，取足不愿余。泽泽稼事劳，念尔苦沾涂。予也观厥成，雰彼荷徒。四体不常勤，而有此廪庾。长日茅茨下，击缶歌乌乌。上以供粢盛，下以奉亲娱。以惠我周亲，布德赒比闾。
吕道士楼怅然有作
作者：王问
朝代：明

洞府湛清虚，楼居镇常寂。髹几检道书，露台点羲易。倏尔四十年，重来感陈迹。落日照轩棂，分明睹畴昔。玄侣故相知，常得分讲席。向予展殷勤，往事犹记忆。尔颜向衰槁，黄白竟何益。别去一潸然，遥天度云碧。
吴姬
作者：王问
朝代：明

少小入金宫，皃如芙蓉姿。明晨趋兰殿，暮归华清池。零露凄皓腕，弄波月上时。芙蓉卷秋水，幽芳良自持。
呈李阁老
作者：王问
朝代：明

明星烂烂回银河，紫微宫中瑞气多。勤政楼前曙色动，洞开阊阖奏云和。日临虎陛黄金戺，花映鸳联白玉珂。共瞻玉柱承乾栋，白日丹霄俨不动。论道常参太上谋，风淳露满琉璃瓮。朝罢委蛇下紫宸，重瞳天子临轩送。泰阶六符光上浮，古来相业唯伊周。黄阁文章拖绿綟，出入四朝今黑头。愿祈灵寿齐天历，千秋高岁歌同游。
嘉禾西津驿简钱涤斋
作者：王问
朝代：明
体裁：七言律诗

万里真成汗漫游，东来犹为故人留。天光映水潮初静，花气逢春煖未收。郢国江声先入梦，西津草色暂登楼。已将身世同虚幻，独自开帘见白鸥。
团兵行
作者：王问
朝代：明

销镵钁，铸刀兵，佃家丁男县有名。客兵贪悍不可制，纠集乡勇团结营。宁知县官不爱惜，疾首相看畏占籍。奔命疲劳期会繁，执戟操场有饥色。星火军符到里门，结束戎装蚤出村。将军令严人命贱，一身那论亡与存。保正同盟卫乡里，何期远戍吴淞水。极目沙堧白骨堆，向来尽是良家子。
固穷居士歌
作者：王问
朝代：明

固穷居士黔娄风，鬓毛毵毵两耳聋。人言世事不可对，揶揄一笑轻贵公。邑中昔日连云第，荒井今朝草不薙。落日萧萧院壁空，凄风入栏花委地。固穷居士心悠悠，暇日常穿敝谷游。人生取足一饱耳，何必营营执算筹。
夏日洞虚道院楼上示诸生
作者：王问
朝代：明

炎月苦不辍，暇日登兹楼。高栋多凉气，户牖辟四周。俯槛见方塘，渊然与心谋。游鱼不惊人，藻下自沉浮。自予弃簪组，简牍寡所投。永谢车马客，澹然无世忧。溽暑自昏剧，吾意良悠悠。偕汝二三子，常得来宴游。
大司马统师至姑苏久旱霖雨适降
作者：王问
朝代：明

方召佐周宣，王师动以天。式瞻灵雨降，恰在福星前。杀气穷桑海，华滋润芋田。山农有谣颂，应并凯歌传。
大洪行
作者：王问
朝代：明

君不见石龙嵚崎蹙海鲸，伏甲尽是苍山精。帝遣石龙镇东海，势拔十州倾五城。又不见河伯狂奔自西极，独挽黄流向东射。两雄相遇未肯降，谁哉凿断石龙眷。龙门碻磝秋水高，千载犹闻石怒号。峡声如雷日酣战，斗落千尺飞鸣涛。银河倒青天，并作三洪水。滟滪瞿塘不足方，挽舟咫尺论千里。尔来云帆接帝州，上洪下洪俱稳流。儋耳明珠贡万斛，江东玉粒宽九愁。君不见应图真宰持天纪，石龙低首黄龙徙。
始至山家
作者：王问
朝代：明

斜日挂西岭，林影初在地。鸥散曲湖阴，鸭眠莎草际。风急露蝉沈，径纡竹门闭。豹脚飞幽房，山猃窦中吠。
官军来
作者：王问
朝代：明

白鹤铺前沙日黄，湖渚草长倭走藏。柘林旧贼骄不去，新舶正发南风狂。宝带桥西蛟起舞，白石山边逐虓虎。湖南六郡多旌旗，贼势西来疾风雨。城头戍鼓声如雷，十城九城门不开。刲羊宰牛具宿酒，日夜只望官军来。
宴徐将军园林作
作者：王问
朝代：明

白日照名园，青阳改故姿。瑶草折芳径，丹梅发玉墀。主人敬爱客，置酒临华池。阶下罗众县，堂上弹清丝。广筵荐庶羞，艳舞催金卮。国家多闲暇，为乐宜及时。徘徊终永晏，不惜流景驰。
宿庄严寺与僧
作者：王问
朝代：明

落日荒江外，春风野寺中。蓬心无定着，萍迹任西东。近墅莺犹涩，绕堤花欲红。惟应把明烛，一宿与谈空。
寄赠华鸿山学士
作者：王问
朝代：明

忆昔步薇省，羡君专白麻。自君解龟后，并艺东园瓜。湖上偶相见，阅兹三岁华。陋庐依岩竹，自比颜阖家。闭门常觅句，几度落藤花。
将至徐作
作者：王问
朝代：明

平生秉微尚，况是多疢疾。弱冠弄柔翰，名忝荐贤籍。辞归班生庐，无事缠胸臆。闲居五六年，门无车马客。亲友劝我出，结束赴朝列。驱车入市门，悲鸣衢路侧。回回历三春，僶俛就兹役。于心已不竞，亦复滞文墨。幸存昔贤轨，吾愿自此毕。
山中即事与陈山人
作者：王问
朝代：明

月下独乘舟，访君南陌头。松门尚未掩，移棹向中流。吟弄归草堂，君去予自寝。明日携酒来，还期石上饮。
山中晚归
作者：王问
朝代：明

早从溪上发，暮仍溪上归。每共渔樵话，莫言俦侣稀。高松延霁景，残日下山扉。回眺经行处，苍苍在翠微。
山中赠友人
作者：王问
朝代：明

情性各有营，繄予在山水。昔出暂相违，今兹返桑里。鲈鳜正鲜肥，扁舟自能理。与君衡门下，行歌互相倚。下渚乱凫飞，湖中夕风起。
山中陡寒
作者：王问
朝代：明

居人忘岁年，忽闻寒风发。晓起衣裳单，呼儿理新袷。香粳应时刈，坏室初置锸。一饱仍偃卧，山中意已洽。
山行阻风宿湖口
作者：王问
朝代：明

早从泛舟役，湖水白弥弥。山程无喧呼，沿洄摘芳芷。风水无常期，扣舷亦自喜。向晦焚膏油，独卧深苇里。
张湾送客
作者：王问
朝代：明
体裁：五言律诗

旅舍临官陌，秋风一惘然。献书芸阁上，归梦草堂前。燕市人初去，江天月共怜。应寻鹿门隐，同宿五湖烟。
彼倭行
作者：王问
朝代：明

去年倭奴劫上海，今年绎骚临姑苏。横飞双刀乱使箭，城边野草人血涂。五郡陈红王外廪，洪武以来无一警。自从妖啸失农耕，伐鼓敲金穷旦暝。四月五月圩水平，氓丁悉索驱上城。官军岂无一寸铁，坐劝彼倭来横行。
往山舍值雨不得至
作者：王问
朝代：明

轻舷迟出溪，玄云黯如墨。率彼泾水涘，霢霂凉树积。湖口跂予望，弥弥浪花白。郁哉西山岑，云林坐相失。怅然命回桡，乃与初志别。契契终有怀，抚事重叹息。
怅陈山人不至
作者：王问
朝代：明

寂寂复寂寂，山深无行迹。有客期不来，值此风雨夕。斋中阙晤言，阴虫鸣四壁。出门还入门，黯黯烛光灭。
恭谒孝陵
作者：王问
朝代：明

皇祖仗黄钺，奋起逐天狼。腥风一以荡，功烈冠百王。明明二三臣，规画参世纲。关石与和钧，仰成维后皇。神京控六服，松柏郁崇冈。一朝鼎湖升，珠襦永斯藏。玄居肃休穆，瞻礼虔弗遑。小臣守末位，愿言觐耿光。
抱一庐绎志
作者：王问
朝代：明

上古一真人，容若春华敷。忧乐通四时，动止常于于。登高靡为栗，入水不能濡。问之胡能尔，涵神同太虚。下士晚闻道，山中来结庐。苫茅蔽风雨，斩荆揉为枢。委形寄虚榻，阖户动旬余。寒梅倚清艳，素心自如如。情知无因触，悠然返其初。
斋中听谈琴师弹归去来辞
作者：王问
朝代：明

闲斋白日静，时至变鸣禽。凯风来自南，飘飘吹带襟。谈师本道流，窗下拂素琴。历历七弦上，泠泠发清音。唯有归来曲，可以写吾心。
早秋泾上作
作者：王问
朝代：明

兹晨暑气平，泾上自容与。返照入柴扉，蝉声在高树。泾水静不流，蘋花发西渡。五湖秋色中，欲乘扁舟去。
早起闻雀声
作者：王问
朝代：明

朝闻寒雀喧，薄暮亦来归。鸣啄自无患，丛竹欣相依。凉风吹衡宇，明月照素帷。寄傲此窗下，太息往事非。今兹已息交，门外车马稀。慰我闲居夕，岁寒良不违。
春山独步
作者：王问
朝代：明

春深原树绿初齐，山拥芙蓉水漫溪。独自携筇上山去，小亭犹在万峰西。
春日江上别梅屋
作者：王问
朝代：明

改岁桃开杨子津，蔡家洲上独伤春。客怀欲向愁中尽，又折残花别故人。
杨山人寻仙歌
作者：王问
朝代：明

鬒发尽白雪垂肩，玉颜桃花如少年。人言世事了不对，坐中往往爱逃禅。一朝寻仙游五岳，踏穿芒鞋不停脚。朝登快阁挹流霞，暮宿云房捣灵药。会言曾见裴庆父，弃妻走入真人府。卧处草深三尺余，每入空山骑饥虎。陌上忽逢铜鼓张，一片青毡单掩阳。暝归岩洞抱龙宿，腥涎满身闻异香。大岳人传大造化，夜走深山及奔马。人问真言一字无，只把圆圈手中画。后来作者张雪樵，雪山枯坐影萧萧。自云参透元宫事，已见三花顶上飘。龙宫主人杨伯雨，啬精炼形如处女。百尺梯桥万丈潭，携至希夷讲经处。七星岩下张光明，施药归来眼倍青。怪松无枝洞底黑，日日鞭龙上太清。大聂小聂见最晚，气爽神清意诞散。半榻山云千卷书，相过一饱黄精饭。归来招予早避名，人间寂寞道初成。盘陀石上跏趺坐，固守虚无专养婴。
杨村驿与镇山秉烛言怀
作者：王问
朝代：明

北路饶长风，方舟成奄泊。迟迟通路亭，弥弥活水曲。辛勤洲渚间，委心在行役。俱抱虚旷怀，己志在空谷。羲和无停轨，己事如转瞩。长庐犹为谬，而况杞人哭。嘉德为我怜，良晤行可续。勿忘秉烛言，皓首以自勖。
树下课诸孙
作者：王问
朝代：明

茅茨宴荒径，独有嘉树存。藏书子能读，复以训诸孙。义孙读《论语》，颇将孝理敦。道孙诵《大学》，路孙初学言。言念里中儿，顾复但知恩。渐次长骄仿，耻僇难具论。蹇性厌华缛，嗣引希后昆。慎尔守纯素，顾名思默浑。
樊司马草堂雪霁歌
作者：王问
朝代：明

太白楼前风猎猎，骠骑营中冻旗立。岱岳晨光结作霞，绿野云开雪在沙。司马碧油寒未起，日射辕门虎士喜。新从淮蔡破虏归，拟将银甲天河洗。节钺时闻丹壑游，林间散骑卸吴钩。飞尘一道连清济，中使西来为赐裘。
武林登晴晖楼简臬司诸公
作者：王问
朝代：明

湖水明于鉴，晴晖共徘徊。洲随碧山转，寺逐金沙开。海上神山宛相似，绛楼绀殿虚无里。岁岁游人踏落花，日月清明与上巳。星轺西望荆湘远，犹为名湖生缱绻。随君玉节上高楼，水色山光在栏楯。尔来值春暮，水边桃杏稀。轻阴拂朝林，尚见春禽飞。春禽飞，春草碧，落花飞絮何嗟及。此中兴亡感慨多，转眼相看已成惜。君不见宋家中叶惊胡沙，南国曾经度翠华。遂将此作龙池水，一日栽遍离宫花。湖中游人洛阳客，恋却江南忘河北。芙蓉苑落野马嘶，常使精忠眼流血。吁嗟此情不可道，徒将宿惜伤怀抱。山中诸陵岁月长，鄂王祠在松杉老。昭代车书全盛时，况复多贤尽在兹。讼平江清出游豫，风日正与人相宜。东山出云西山雨，楼下乐鸣楼上舞。与君有酒但饮之，别后相思渺何许。
江南乐影城作
作者：王问
朝代：明

朔风吹沙暗河县，隔水桃花不相见。江南春早花满蹊，上枝下枝莺乱啼。此时水曲豪华盛，碧榭红楼相隐映。浦口浮桡兰桂香，陌上流车翡翠光。三吴贵游秦川女，流盼山隅隔花语。邀入紫云吹凤箫，风飘歌曲度寒宵。千金激赏双鸳起，今日花前为君死。楼船锦筵犹夜开，烛光清凝绿水回。美人醉后金钿落，忘却银筝在山阁。
江郊
作者：王问
朝代：明

江郊四月时，蚕老麦始熟。隔竹啼青鸠，远村出黄犊。台上夏阴浓，护田溪水绿。径畔无人行，鸣鸡上墙屋。
泾上与田父言
作者：王问
朝代：明

归来葺旧庐，场圃向东阡。聊为卒岁谋，耕凿自年年。充腹不愿余，短褐庶自完。泾水饶灌溉，自足泾上田。田夫就饷罢，树下来憩眠。霢霢甘雨后，话岁共欣然。
泾上观菊
作者：王问
朝代：明

泾上一老人，爱菊如爱稼。踏叶到林丘，散襟茅茨下。青柯吐芳英，采采渐盈把。眷言五色姿，阳春似相假。晚节良可亲，予怀自舒写。有物苟会心，那辞在荒野。岁晏不可留，紫车夙云驾。奕奕车马客，谁解闲行者。
洗桐
作者：王问
朝代：明

梧桐生高冈，菶菶贻夏阴。挹取叶上露，为予洗其心。有时藉稿君，闲情寄徽音。何以报尔德，激泉濯朝林。永日影相对，勿使尘涴侵。
洞虚道院访鹤山道士
作者：王问
朝代：明

洞虚清寒十二时，绛楼帘幕镇长垂。庭中槭槭卷风叶，玉露雕落青梧枝。身骑飞龙逐流电，闻君受法通明殿。万里云霄鹤一声，夜静归来月如练。
洞虚钱道士楼居
作者：王问
朝代：明

凉风动高梧，登楼挹清暑。于心无所营，永日自闲处。流云生远空，当昼忽微雨。江禽带湿回，枝上相对语。
海鹘行赠陈少岳兵宪
作者：王问
朝代：明

九月十月天有风，江门万里吹云空。霜寒草枯野火灭，雉兔飞穴原田中。韝上苍鹰卸绦縼，目睛滚粟势力雄。横霄瞥电翻曙色，下捎平冈吻血红。君不见汾阳令公今在朝，两河兵甲不敢骄。又不见白衣将军世莫比，才脱兜鍪虏夜徙。何况区区东峤夷，朝食即为齑粉期。仍将大勇存恩信，载戢干戈包虎皮。
渔舟
作者：王问
朝代：明

出郭尽渔家，家家飞楝花。溪鲭酣涨水，村罟上浮槎。近墅戎戎乱，冲波片片斜。予非羡鱼者，相伴立平沙。
湖上
作者：王问
朝代：明

山水多清赏，幽情更闲适。归来慰夙心，湖中趣非一。穷月微苦风，芦叶鸣淅淅。鯈鱼冰上潜，罧穴丙尾集。裘笠在扁舟，偏宜钓寒雪。
湖庄观获
作者：王问
朝代：明

清川泛容与，轻飙动微波。霜气日夕寒，岁暮栖岩阿。遹观湖上农，子妇纷取禾。瓯娄盈筐箱，比屋廪嵯峨。醑酒燕乡社，击缶笑以歌。仰荷皇泽覃，早得谢鸣珂。绝轨车马途，何由逢轗轲。优游养余齿，但愿丰年多。
溪上送陈生游湖湘
作者：王问
朝代：明

故园足栖遁，况值秋风时。溪鸟日来去，竹露光参差。与君心境闲，可以弹素丝。大雅久不作，高音谅难知。飘飖歧路间，日暮寒猿悲。车轮无停声，渐违空谷姿。
潘海痴
作者：王问
朝代：明

潘海痴，发离披，行年五十而无雌。踏伏烧营贼皱眉，口不要赏索餔醨。三千广兵帅者谁？错金刀头市上嬉。射雉城南夜黑归，大呼城门将吏欺，岁给巨万奚以为！
甘节堂作
作者：王问
朝代：明

思彼京洛间，田窦势莫伦。托婚椒兰殿，甲第上干云。昼日再三接，广衢翻朱轮。倾城咸来趋，綦履填高门。委心事罄折，愿假一顾恩。一举起穷废，荣枯立可分。谁为脱屣人，清风振高旻。长谣《归去来》，甘心守柴藩。江东与栗里，千载此道存。
画松下老人歌
作者：王问
朝代：明

朝来写素绢，夭矫为长松。须臾变精思，松下貌一翁。形如列仙双玉瞳，常随野鹿披蒙茸。此翁腹中何所储，曾读黄虞千卷书。一乘轩车意不乐，荷衣早拂身岩居。此翁室中何所有，三尺囊琴一斗酒。倚醉高歌三径纡，风流岂落柴桑后。我欲招之翁不言，松阴槁坐静于禅。不觉对此意转澹，掷笔牖下风泠然。
白苎辞
作者：王问
朝代：明

吴姬将白苎，裁为歌舞衣。烛花铢铢夜凝辉，玉纤停弦宝瑟希。舞筵络绎锦匝围，掌中参差燕双飞。吴王正拥西施醉，月落江波未放归。
禅悦院与叶殷二生
作者：王问
朝代：明

暇日自娱乐，步入西山中。山木敷清华，群卉亦青葱。僧堂昼逾静，闲斋来清风。吾子事幽讨，坟典历三冬。岂止别同异，亦复求其宗。皇家设圭组，稷下尽才雄。莫负今所学，肉食但怀荣。吾衰久无梦，晞发沧海东。
秋千行顾园作
作者：王问
朝代：明

东风桃李斗芳辰，城边陌上啼莺新。当窗美人罢针线，并结秋千招比亲。百尺长绳挂香雾，结束衫裙学仙举。一回蹴踏一回高，渐绝飞尘逼清宇。幼女十五才出闺，举步娇羞花下迷。自矜节柔绝轻趫，不倩人扶独上梯。春意撩人重离析，每出邀欢不知夕。柳暗沙昏未肯归，汗湿鲛绡不爱惜。此戏曾看北地多，三三五五聚村娥。笑声远出垂杨里，倦游归客意如何。今日江南初见此，丽人如花映瑶水。金饰丹题彩作绳，宜在君家院墙里。
秋陌
作者：王问
朝代：明

肃霜雕枯杨，城门飞黄叶。客子衣裳单，陌上饶风色。草短思故园，芳歇听鹈渼。悲伤捣衣妇，乱砧响寒月。
筑城谣常熟县作
作者：王问
朝代：明

筑城入荒草，白沙无烟莽浩浩。筑城上高山，崩崖错崿青冥间。我生不辰可奈何，昔日防胡今备倭。冯冯一杵复一杵，丁夫如云汗如雨。星火出门露黑归，野田苗稀黄雀飞。今年县官复征税，城下相逢只垂泪。
绣岭下吊施子羽
作者：王问
朝代：明

述者终已矣，存者日以衰。秋风感人情，胡能不悲思。胤子至我前，楚楚有令仪。谓从嘉祥月，奉君掩累。托体青山阿，夜台甗音辉。昔君常相近，今者隔泉闱。陇下一杯酒，酹君讵能知。
绣岭下吊施子羽
作者：王问
朝代：明
体裁：古风

述者终已矣，存者日以衰。秋风感人情，胡能不悲思。胤子至我前，楚楚有令仪。谓从嘉祥月，奉君掩蔂梩。托体青山阿，夜台甗音辉。昔君常相近，今者隔泉闱。陇下一杯酒，酹君讵能知。
翠翠辞
作者：王问
朝代：明

翠翠复翠翠，双飞亦双止。西风吹老芙蓉枝，水冷河清鱼不起。朝从南海去，暮仍珠树归。娟娟波心影，氄氄身上衣。今日沙头忽不见，点上吴宫美人面。
自山中泛湖归
作者：王问
朝代：明

登践穷幽深，下山日已晚。余照留青蘋，归云度苍巘。对此生远心，返棹意自缓。川涂风浪平，沿流弄清浅。
自述
作者：王问
朝代：明

老氏之流沙，庄生蘧然卧。寥寥宇宙间，畴能体纯素。大道本无垠，阴阳互为户。有欲观化枢，无名探气祖。心生如有因，亦复为心误。少小涉人涂，蹀躞半生度。终将契玄虚，愧此衰年悟。
芳树
作者：王问
朝代：明

园中芳树，靓妆春驻。拂槛临池杂俎新，佳辰常与东风遇。树下双鬟云雾绡，湿红新巘蔷薇露。珠箔银床独自栖，陌上才人暗相许。只愁花信妒风多，晓来忘却啼莺处。
落叶
作者：王问
朝代：明

枕上闻朔风，夜半声策策。晓来繁林空，落叶卷庭石。乘运固其然，芬菲岂自惜。悟彼归根言，独与至人说。
蔚林州
作者：王问
朝代：明

旧属苍梧郡，今通南海军。峒中风转恶，岭外气全分。怪蟒呼人姓，阴蛟吐瘴云。夷歌起樵牧，几度隔墟闻。
观束薪
作者：王问
朝代：明

山椒露未晞，松约多樛枝。林疏古苔出，错崿云根僛。坐此观捆载，落日樵腹饥。归爨秋篱下，薪湿烟火迟。
谒功臣庙
作者：王问
朝代：明

清高崇庙貌，阶下礼元公。佐圣恢皇造，同心缵武功。裔封垂帝德，岁荐启祠宫。会睹过周历，栖神万树中。
赠俞宪部谪武昌
作者：王问
朝代：明

送子南迁路，悠悠逼岁除。遥看帆挂处，常是听猿初。汉口故人远，荆门古树疏。兹行独有咏，须寄武昌鱼。
赠别沈少坡寅长
作者：王问
朝代：明
体裁：古风

白门柳花覆大堤，东风吹来逐马蹄。征车迢迢君解携，故人犹在钟陵西。钟陵江头落日低，为君执鞭花下迷。忆君路傍春草齐，到处交交黄鸟啼。
赠友人
作者：王问
朝代：明
体裁：古风

秋风吹衡宇，络纬已宵吟。忽忽岁将暮，谁不念所钦。合并嗟难久，会合喜自今。良辰且为乐，胡不日鼓琴。白驹一朝去，金玉怀尔音。交义永不薄，悠哉君子心。
赠吴之山
作者：王问
朝代：明

城柝声悲月未央，江云初散水风凉。看君已是无家客，犹自逢人说故乡。
赠山阴陈海樵
作者：王问
朝代：明

十年制一斧，三日采一薪。白石自堪煮，赤松为尔邻。入市尝闻卜，移家非避秦。独乘辽东鹤，高揖谢时人。
越女辞
作者：王问
朝代：明

盈盈越川女，川上采莲花。花深隐红妆，轻风吹臂纱。花叶纠零乱，隔浦弄明霞。日暮独归去，云门是妾家。
过府博旧舍
作者：王问
朝代：明

不见侯门护，言过水曲居。门仍旧时竹，壁有故人书。稚子能留客，闲庭只种蔬。登堂一洒泪，尚忆夜相于。
送陈鸣野还稽山旧庐
作者：王问
朝代：明

溪上与君饮，即从溪上归。溪云向暮生，飘飖随君衣。渺渺越江渡，遥遥想容辉。草《玄》心自苦，常掩子云扉。
闺情
作者：王问
朝代：明

月隐雕栊光有无，刺绣沉吟栖凤孤。空床凄凄湘簟冷，愁心断续随金壶。妾容误比春花色，朝来撷锦暮飞雪。留将铅粉待君归，金鹊台前不自识。
闻警
作者：王问
朝代：明

皇家设险在居庸，薄伐谁当上将功。胡骑尽从青海至，边烽遥傍黑山红。蓟门羽士颁新竹，辽水征书下朔风。闻道移营向山后，可令坚垒白羊东。
阅军后坐凭虚阁
作者：王问
朝代：明

崇坛建牙旗，虎帐罗干将。甲士既森列，车骑亦腾骧。回翔云鸟合，翕忽风雷张。军容虽具陈，畴为选其良。阁中见双阙，省署郁相望。忆昔定鼎年，我武正维扬。亦有熊罴士，勇略靖百疆。今时且宁谧，所志在张皇。秩卑力不任，凭槛虚感伤。
雨中怀陈山人
作者：王问
朝代：明

冥冥湿云流，漠漠飞白鹭。寒生湖上村，雨暗山中路。眷彼空谷人，缠绵结中慕。怅望松岭东，沮洳不可度。
雨后喜杨世卿至
作者：王问
朝代：明

久旸郁成暑，一雨递微凉。琴书忽无绪，绳床幽梦长。草径暮生霁，客来还命觞。帘帷逗疏影，竹日含苍苍。
雨夜怀归
作者：王问
朝代：明

秋雨入幽蛩，墙阴稿乱蓬。旅人淮水上，归梦雨声中。水陇稻粱熟，山园橘柚红。竹深闲诩径，还与去时同。
雪泊溪上
作者：王问
朝代：明

乘舆晚出溪，雨雪暝前路。遂违青山期，系船溪边树。柔橹时一鸣，归渔投冻浦。晤言夜未央，萧萧烛花吐。